Badan Bagai Dipam-pam, Cuba 7 Petua Kurus Ini, 'Confirm' Turun Berat Dalam 7 Hari!

Selalu ikut petua kurus tetapi kelihatan tidak begitu berkesan? Apa kata anda cuba cara untuk kurus dalam masa seminggu yang kami kongsikan di bawah ini.

Untuk mendapatkan lebih banyak info tentang Pemakanan Sihat, sila dapatkannya
di sini.

7 petua kurus dalam masa seminggu yang berkesan

Terdapat pelbagai kaedah atau pelan diet yang mungkin pernah anda dengari untuk menurunkan berat badan.

Ini termasuklah diet paleo,
diet Mediterranean
,
diet rendah karbo
 atau
diet DASH
.

Berdasarkan kepada jenis-jenis pelan diet ini, kami rumuskan 7 cara untuk kurus dalam masa seminggu yang boleh membantu anda menurunkan berat badan.

#1. Kurangkan karbohidrat, lebihkan protein

Salah satu cara yang paling berkesan sebagai tip kuruskan badan adalah dengan cara mengurangkan
pengambilan karbohidrat
 untuk beberapa hari.

Kajian juga telah membuktikan bahawa pelan diet yang mengurangkan
pengambilan karbohidrat
 adalah pelan terbaik untuk menurunkan berat badan seseorang.

Pengurangan pengambilan karbohidrat dalam tempoh beberapa hari juga boleh
mengurangkan berat air dalam tubuh.

Namun, untuk menggalakkan anda berasa kenyang dan kurang berasa lapar,
banyakkan pengambilan protein
 tanpa lemak sebagai ganti kepada karbohidrat tersebut.

#2. Makan makanan sebenar, bukan makanan yang diproses

Maksud makanan sebenar di sini ialah makanan yang tidak diproses.

Makanan sebenar boleh membantu mengenyangkan perut berbanding makanan diproses yang ternyata tidak mengenyangkan dan tinggi kalori.

Anda boleh mengambil sumber protein tanpa lemak seperti ayam dan ikan, selain sayur-sayuran yang rendah kandungan karbohidrat.

Jenis makanan seperti ini sangat mengenyangkan dan tidak mengandungi kandungan
kalori yang tinggi.

#3. Petua kurus – Kurangkan pengambilan kalori harian

Antara salah satu cara untuk kurus dalam masa seminggu yang paling berkesan adalah dengan langkah mengurangkan pengambilan kalori harian.

Semakin berkurang kalori yang diambil setiap hari, maka semakin mudahlah berat anda untuk menurun.

Berikut adalah antara cara untuk kurus melalui pengiraan pengambilan kalori harian:

Kira pengambilan kalori:
 Untuk memudahkan pengiraan kalori harian, muat turun sebarang aplikasi pengiraan kalori di telefon pintar anda. Dengan cara ini, anda akan dapat mengira pengambilan kalori selain jumlah nutrien daripada makanan yang anda makan

Elakkan pengambilan snek:
 Pengambilan snek antara waktu makan hanya akan meningkatkan jumlah kalori harian tanpa anda sedari. Oleh itu, kurangkan atau elakkan sebarang pengambilan snek antara waktu makan. Jangan sesekali makan selepas anda menikmati makan malam anda

Kurangkan sebarang sos:
 Salah satu cara mudah lain untuk mengurangkan kalori adalah dengan mengurangkan pengambilan sos pencicah makanan seperti sos cili, mayones dan juga kicap

Banyakkan makan sayur:
 Tingkatkan pengambilan sayur-sayuran dan kurangkan pengambilan karbohidrat dan makanan berkanji

Elak minuman manis:
 Cuba banyakkan pengambilan
 air kosong
 dan kurangkan pengambilan minuman bergula

#4. Bersenam dan bersukan

Bagi membakar kalori dan juga lemak badan dengan lebih cepat, kerapkan
bersenam dan bersukan
 setiap hari selama sekurang-kurangnya 30 minit.

Anda juga boleh mencuba sebarang aktiviti dengan intensiti tinggi seperti angkat berat, berjoging dan berlari.

#5. Teruskan aktif walaupun bukan pada waktu bersukan

Jika anda tidak mempunyai masa untuk bersenam dan bersukan secara khusus, anda masih boleh membakar lebih kalori dalam tubuh anda melalui peningkatan aktiviti harian yang lebih aktif.

Ubah gaya hidup anda kepada cara hidup yang melibatkan lebih
banyak pergerakan
 seperti menaiki pengangkutan awam ke tempat kerja.

Jika pejabat anda tidak berada di tingkat yang terlalu tinggi, gunakan tangga berbanding lif.

Jika anda berada di rumah, anda boleh terus kekal aktif dengan cara melakukan pelbagai aktiviti lain seperti mencuci dan membersihkan kawasan rumah.

#6. Petua kurus –
Intermittent fasting
 atau berpuasa sekejap

Salah satu petua kurus untuk membakar lemak badan yang tersimpan sejak sekian lama adalah
melalui
intermittent fasting
.

Apabila menggunakan kaedah ini, ia secara tidak langsung akan memaksa anda mengurangkan pengambilan kalori harian.

Ada yang mengamalkan 16 jam puasa dan 8 jam waktu makan.

Ada juga yang mengamalkan 20 jam berpuasa dan hanya 4 jam waktu makan.

#7. Petua kurus – Kurangkan berat air dalam tubuh

Terdapat beberapa kaedah untuk kurangkan berat air dalam tubuh anda yang boleh membuatkan anda lebih kurus dan ramping.

Salah satunya adalah dengan cara meminum kopi.

Kopi adalah salah satu minuman yang dikenali mengandungi kandungan kafein.

Kafein boleh
 membantu anda membakar lebih banyak lemak dan menghilangkan lebihan air dalam tubuh.

Jangan culas, kekal disiplin jika ingin kurus!

Jika anda dapat mengikuti dengan baik 7 petua ini, maka anda akan dapat melihat kesan seperti yang diharapkan.

Tip kuruskan badan ini bukan sahaja berkesan untuk diamalkan, malah selamat kepada tubuh anda.


Hilang Gelaran Manja Lepas Kahwin? Usah Begitu! Ada Banyak Manfaat Panggil Pasangan 'Sayang'!

Setiap pasangan suami isteri atau yang sedang bercinta itu pasti punya panggilan manja mereka masing-masing. Ada yang mungkin panggil
Sayang
,
Baby
,
Babe
,
Honey
dan macam-macam lagi.

Namun, jangan pula tidak tahu kalau panggilan yang sebegini mampu untuk
merapatkan serta menyemarakkan lagi hubungan anda dan pasangan
. Benarkah? Jom terus baca artikel untuk tahu!

Untuk mendapatkan lebih banyak info tentang Kesihatan Mental, sila dapatkannya
di sini.

Panggilan manja itu tanda anda cinta?

Masihkah anda ingat ketika saat pertama kali berkenalan dengan pasangan? Pada ketika itu, masih tiada nama yang manis-manis kerana
masing-masing juga rasa malu dan segan
.

Dalam fasa sedang berkawan , panggilan yang biasa digunakan seperti ‘Saya – Awak’, ‘Kau – Aku’ atau ‘I – You’ sebelum ia berubah kepada nama lebih
sweet
 seiring waktu berjalan.

Ada juga yang mungkin akan membahasakan diri atau pasangan dengan nama asal mereka sahaja contoh; ‘Aiman – Aina’ dan ini boleh kekal sehingga mereka tiba ke fasa seterusnya.

Apabila pasangan itu sudah tiba di persimpangan percintaan, panggilan-panggilan yang formal ini akan mula
berubah secara semula jadi kepada sesuatu yang lebih romantik
, seperti contoh di atas tadi.

Persoalannya, benarkah panggilan ini tanda anda cinta? Jom kita lihat apa kata pakar tentangnya!

Baca lagi artikel berkaitan:

3 Tip Kembalikan Kehangatan Perhubungan Suami Isteri, Barulah Romantik Gitu!

Ini 7 Alasan Anda Perlu Selalu Pegang Tangan Pasangan, Bukan Untuk Romantik Je!

Kenapa Perlu Malu? Ada Banyak Manfaat Mandi Bersama Pasangan, Barulah Romantis!

Apa pula kata pakar tentang perkara ini?

Menurut Pakar Linguistik, Frank Nuessel dari University of Louisville di Amerika, individu yang memanggil pasangan dengan panggilan manis sebenarnya ingin menzahirkan atau menyampaikan apa mereka rasa tentang individu lain tersebut.

Ia menunjukkan jika individu itu berasa terbuka, selamat dan seronok bersama pasangan mereka. Kesannya, perkara ini akan buat
hubungan kalian berdua itu jadi lebih erat dan kuat
.

Ahli Neuroantropologi, Dean Falk dari Florida State University pula berpendapat bahawa pasangan menggunakan panggilan spesifik seperti
Baby
atau
Babe
untuk kenangan nostalgia.

Menurut beliau lagi, individu mungkin akan menyapa pasangan dengan nama yang hampir sama seperti mana disapa oleh orang tua mereka sendiri untuk
mengingatkan diri kepada cinta pertama
 – ayah atau ibu, bergantung pada jantina mereka.

Panggilan ini seterusnya akan dapat memicu otak untuk merembes dopamin –
hormon cinta yang berfungsi mencipta perasaan bahagia
 lantas membuat individu itu berasa lebih senang.

Dalam erti kata lebih mudah, panggilan-panggilan yang manis sebegini sudah tentu sangat bagus untuk mental individu sekali gus bakal mengeratkan lagi hubungan anda dan pasangan.

Variasi panggilan pasangan orang kita?

Ya, mungkin masih ada pasangan daripada orang kita yang menggunakan panggilan dalam bahasa asing seperti
Baby
,
Babe
,
Honey
dan lain-lain
namun ada juga yang kurang biasa dengannya
.

Ini kerana orang kita mungkin lebih biasa dengan panggilan dalam bahasa kita sahaja dan ini tidak pula mengehadkan pada satu tahap yang minimum kerana ia tetap akan membawa kesan yang sama.

Contohnya, pasangan masyarakat kita mungkin lebih biasa menggunakan panggilan yang berikut:

Panggilan manja untuk suami
 –
Sayang
,
Abang
,
Kanda, Ayang

Panggilan manja untuk isteri
 –
Sayang
,
Adik
,
Dinda, Ayang

Sebenarnya, tiada masalah untuk anda sapa pasangan dengan panggilan apapun asalkan ia tetap mempunyai maksud yang baik. Namun,
apa pula salahnya untuk anda jadi lebih romantik
, bukan?

Bagaimana pasangan yang sudah ada anak?

Apabila pasangan yang dahulunya berkawan itu bercinta dan berkahwin akhirnya, maka akan tiba episod di mana mereka
menimang cahaya mata lantas masuk ke alam keibubapaan
.

Pada ketika ini juga, panggilan manja terhadap pasangan masing-masing mungkin mula akan berubah menjadi sesuatu yang melambangkan identiti mereka sebagai seorang ibu dan bapa.

Maka, tidak hairan jika panggilan manja untuk suami akan berubah kepada
Papa
,
Daddy
,
Ayah
,
Bapak
 dan
Walid
 manakala panggilan manja untuk isteri pula berubah kepada
Mama
,
Mommy
,
Ibu
,
Mak
 dan
Ummi
.

Untuk pengetahuan anda semua, perkara ini tidak akan jadi masalah, malah akan mendatangkan manfaat di mana
 para ibu bapa lebih ‘sedar’ atau ‘peka’
 dengan identiti mereka kini.

Begitu juga buat si kecil. Ia akan lebih membiasakan anak dengan panggilan yang wajar untuk ibu bapa sekali gus membuat si comel lebih kenal dan tahu tentang orang tua mereka.

Jangan malu panggil pasangan anda ‘Sayang’!

Konklusinya, panggilan manis terhadap pasangan itu mampu untuk membuahkan benih kasih dan sayang yang akan mengeratkan lagi menguatkan
hubungan di dalam rumah tangga
.

Ayuh, mulakan pada hari ini juga! Siapa tahu mungkin ia akan buat hubungan anda dan pasangan itu lebih hangat?


5 Punca 'Period' Lambat Datang, No. 2 Penyakit Wanita Paling Merisaukan!

Haid, ada masa awal, ada waktunya pula lambat.
Tempoh haid juga
 boleh berubah-ubah jumlah harinya. Jadi, apa sebenarnya punca lambat
period
 atau haid?

Untuk mendapatkan lebih banyak info berkenaan Kesihatan Wanita, anda boleh klik
di sini
.

Punca lambat
period
: Simptom-simptomnya

Untuk makluman pembaca sekalian, wanita yang lambat datang bulan lebih daripada 3 kitaran berturut-turut dikenal pasti mengalami kondisi yang digelar, amenorea.

Punca lambat
period
 boleh dipengaruhi oleh faktor yang berbeza, kalian mungkin akan alami tanda dan gejala tertentu berserta dengan ketiadaan darah haid, seperti:

Jerawat

Keguguran rambut

Sakit kepala

Perubahan pada penglihatan

Kesakitan pada bahagian pelvis

Rambut dan bulu muka yang berlebihan

Punca lambat
period
, ini sebab yang anda mungkin tak tahu

Kebanyakan wanita mempunyai kitaran setiap 28 hari, bermula daripada kali pertama
keluar darah haid
 sehingga menopaus.

Walau bagaimanapun, kitaran haid yang sihat boleh berbeza-beza antara 21 ke 35 hari bagi setiap kitaran.

Jika kitaran anda lain daripada yang lain dan selalu lambat, ini mungkin disebabkan oleh:

#1 Faktor tekanan

Jangan tak percaya ya, faktor tekanan juga boleh menjadi punca lambat datang bulan ataupun
period
 tidak datang sama sekali!

Sebenarnya, perubahan gaya hidup yang drastik atau lambakan kerja berisiko membuatkan kalian stres, lantas
mengganggu kitaran menstruasi.

Hormon
g
onadotropin-releasing
 (GnRH) kurang dihasilkan apabila stres, makanya ia akan menjejaskan proses ovulasi dan menstruasi anda.

Sekiranya anda fikir stres menjadi penyebab kitaran haid bercelaru, cubalah lakukan perkara yang boleh menenangkan atau mengubah gaya hidup harian.

Punca lambat
period
 paling digeruni #2 Sindrom ovari polisistik (PCOS)

PCOS, kondisi yang menyebabkan tubuh seorang wanita menghasilkan lebih banyak hormon lelaki, iaitu androgen.

Perubahan hormon ini juga boleh:

Menjejaskan berat badan dan membawa kepada obesiti

Menyebabkan jerawat

Menyebabkan bulu-bulu di muka mula tumbuh

Membawa kepada ketidaksuburan atau mandul

Sista yang terhasil pada ovari diakibatkan oleh ketidakseimbangan hormon, yang mana mampu membuatkan ovulasi terjejas atau terhenti.

Manakala,
hormon-hormon lain
 seperti insulin juga menjadi tidak seimbang kerana berlakunya kerintangan insulin yang selalu dihadapi pesakit PCOS.

Dapatkan rawatan yang bersesuaian daripada doktor bagi merawat PCOS dan mengembalikan kitaran haid yang normal.

#3 Pil pencegah kehamilan

Pengambilan pil pencegah kehamilan turut berpotensi mengganggu kitaran menstruasi.

Pil ini mengandungi
 hormon estrogen dan progestin yang berfungsi untuk menghalang ovari daripada melepaskan telur.

Oleh itu, kesannya boleh mengambil masa sehingga 6 bulan untuk kitaran anda kembali normal selepas berhenti pengambilan pil tersebut.

Kaedah-kaedah pencegah kehamilan yang lain pula seperti penggunaan implan,
patch
 dan suntikan turut berisiko menyumbang kepada punca lambat haid.

#4 Ubat-ubatan

Selain pil pencegah kehamilan, sesetengah ubat yang digunakan bagi merawat masalah kesihatan tertentu juga boleh mengganggu kitaran menstruasi wanita.

Ubatan tertentu seperti, ubat sawan, ubat untuk kemurungan adalah antara contoh-contoh ubat yang berisiko melambatkan kitaran haid.

#5 Masalah berat badan

Masalah berkaitan berat badan, seperti anoreksia, bulimia mahupun obesiti, juga cenderung menjadi punca lambat datang haid.

Bagi berat badan di bawah 10% daripada berat normal (menurut BMI), ia berisiko mengubah cara tubuh berfungsi dan menghentikan proses ovulasi.

Berat badan yang berlebihan pula menyebabkan gangguan pada hormon dan ia turut sama dihadapi oleh mereka yang kekurangan berat badan.

Mengamalkan
pola pemakanan yang sihat
 di samping melakukan senaman secara berkala akan dapat mengembalikan berat badan yang normal.

Bagi mereka yang menghadapi isu anoreksia atau bulimia, pastikan untuk merujuk doktor atau pakar pemakanan sebelum mengamalkan apa-apa diet.

Lakukan pemeriksaan secepat mungkin
 Jika kalian alami kelewatan haid, jangan cepat panik ya! Sebaiknya, dapatkan bimbingan dan nasihat doktor, usah malu-malu demi kesihatan anda.


5 Sebab Mengejutkan Mengapa Anda Gagal Menurunkan Berat Badan

Tahukah anda, mengapa ada yang susah turun berat badan?
Obesiti atau masalah
berat badan berlebihan
 telah menjadi masalah bagi manusia sejak manusia tahu bahawa mereka telah cukup gemuk untuk mengurangkan diet mereka.

Pada abad yang lalu manusia kurang mengambil berat tentang rupa atau berat badan mereka kerana makanan yang pada masa itu tidaklah sebanyak yang pada hari ini.

Walau bagaimanapun, dengan penemuan sains perubatan, kita tahu bahawa berat badan berlebihan atau obesiti membawa kepada beberapa penyakit yang akan menjejaskan kehidupan kita.

Lebih-lebih lagi, rupa yang cantik sentiasa merupakan satu kelebihan. Sekarang, orang cenderung untuk
memberi tumpuan lebih kepada bentuk badan
, dan sudah tentu, bentuk badan bukan bermakna berat berlebihan.

Cara untuk mencapainya terdapat di pelbagai tempat dari kedai-kedai buku hingga ke kedai-kedai buku atas talian.

Jika anda telah mencuba semuanya dan masih lagi berisi, kemungkinan anda termasuk dalam salah satu daripada 5 sebab mengapa anda susah turun berat badan.

5 Sebab mengapa susah turun berat badan

1. Bukan makanan yang tepat untuk anda

Karbohidrat, protein, sayur-sayuran, gula, makanan diproses. Semua makanan ini seolah-olah mengelirukan. Jadi mungkin beberapa kali anda mahu membebaskan diri dan memilih untuk pergi ke McDonalds dengan berfikir bahawa anda akan
menggandakan senaman pada hari berikutnya.

Atau apabila anda selesai latihan yang berat dan yang anda mahu lakukan hanya ingin menikmati satu hamburger menarik dengan ayam goreng dan keju dan semua makana yang mana anda telah idamkan sejak tempoh yang lama.

Diet tidak berkesan dengan cara itu. 3 hidangan McDonald satu hari dengan mudah boleh merosakkan pelan anda. Makan dengan banyak selepas latihan berat pasti tidak akan mengimbangkan tenaga anda.

Oleh itu, memilih makanan yang betul untuk dimakan pada masa yang tepat adalah yang paling penting untuk menjaga berat badan.

Jadi bagaimana kita boleh memilih makanan yang betul supaya kita boleh makan dalam jumlah yang mencukupi setiap hari? Kita mesti tahu bahawa lemak akan dihasilkan apabila anda makan mengambil lebih karbohidrat (termasuk
makanan mengandungi banyak kanji dan gula
) atau lemak.

Jika anda memberi perhatian yang lebih kepada apa yang anda makan setiap hari, mudah untuk anda menyedari bahawa kita sedang memakan begitu banyak karbohidrat sehari.

Oleh itu, cuba potong 50% atau 60% dari jumlah makanan anda, maka anda boleh melihat hasil dalam masa 2 atau 3 minggu. Sila ingat bahawa
karbohidrat menghasilkan tenaga untuk anda
, tetapi ia tidak akan bertahan lama. Tenaga yang dihasilkan oleh protein bertahan lama
.

2. Gangguan makan berlebihan (
binge eating disorder
)

Gangguan makan berlebihan berlaku kepada sesiapa terhadap apa-apa jenis makanan.

Anda mungkin berkeinginan untuk menyelinap ke dalam peti sejuk di tengah malam untuk memenuhkan perut anda dengan harapan bahawa mengambil semangkuk salad tidak akan menyebabkan apa-apa kesan buruk.

Belum lagi makan di siang hari apabila anda makan lebih banyak daripada yang diperlukan walaupun hanya mengambil sayur-sayuran sahaja. Ia adalah tidak sihat.

Tidak kira apa yang anda makan, kalori masih diambil kira dan pengambilan berlebihan akan merosakkan apa yang anda bina. Jadi, sila makan dalam kuantiti yang kurang tetapi banyak kali sehari.

Anda boleh makan 4 atau 5 kali sehari, tetapi hanya separuh jumlah apa yang anda biasa makan sebelum ini. Ini akan membantu anda untuk mengelakkan rasa lapar dan membantu perut anda untuk berfungsi dengan cara yang betul.

3. Lakukan senaman kardio untuk mereka susah turun berat badan

Menghabiskan masa di gimnasium siang dan malam adalah baik, tetapi, sila, jangan meninggalkan bahagian kardio yang sangat efektif untuk kesihatan anda.

Cuba
 senaman kardio
 3 hingga 4 kali seminggu, jika anda ingin melihat keputusan lebih cepat. Sudah tentu, kita tahu ia adalah sukar, dan anda selalu penat dan letih pada hari pertama, tetapi semuanya akan berbaloi untuk turunkan berat badan.

Untuk menjadi cantik, anda perlu menderita dan mengatasi kesakitan yang pertama.
Senaman kardio memberikan otot anda rehat
 dan ia adalah salah satu cara yang paling berkesan untuk membakar lemak perut.

Tambahan pula, dalam 1 hingga 2 minggu, badan anda akan beransur-ansur membiasakan diri dengan rutin ini, dan ia memerlukan  latihan.

4. Tabiat minum dan masalah berat badan

Air adalah satu pemberian tidak ternilai dalam hidup. Kita tahu bahawa coke, bir dan wain juga mengandungi nisbah air yang banyak, tetapi ingat, ia tidak membantu untuk menghilangkan dahaga anda.

Ia akan membuat anda mengidamkan lebih,
terutamanya bagi coke
. Gula dalam jenis minuman ini terlalu banyak dan ia akan meningkatkan ketumpatan darah anda, membuatkan anda rasa bahawa anda perlu minum lebih banyak walaupun anda telah minum dengan banyak.

Oleh itu, jika anda rasa ingin menikmati beberapa minuman manis, jangan mulakan. Sebaliknya ambil teh atau sesuatu yang lebih baik untuk kesihatan anda. Jika tidak, anda alami masalah susah turun berat badan.

5. Tidur yang teruk boleh sebabkan susah turun berat badan

Teruk di sini bermakna anda tidak mendapatkan tidur yang cukup. Tidur adalah cara terbaik untuk badan anda pulih selepas latihan (fizikal) dan selepas sehari suntuk ingin meyakinkan diri anda bahawa anda tidak perlu yang KFC makan untuk menyenangkan diri (mental).

 Tambahan pula, ada kalanya anda berasa tertekan tentang mengapa anda tidak nampak apa-apa hasil. Pada waktu seperti inilah anda perlukan rehat. Tidur adalah salah satu cara yang paling berkesan.

Orang dewasa yang
mempunyai tabiat tidur yang buruk
 lebih berisiko 55% untuk menjadi gemuk.

Menurunkan berat badan sememangnya susah. Tetapi dengan kaedah yang sesuai, hasilnya boleh menjadi luar biasa.

Sudah tentu, apabila anda mendapat hasil yang dikehendaki, apa yang anda lakukan, untuk mengekalkannya adalah perkara yang penting selepas itu. Sehingga itu, cuba untuk berehat, tidak membuat diri anda tertekan terlalu banyak, atau hasilnya anda mungkin susah turun berat badan

Bagi mengetahui pengiraan BMI anda dengan tepat, dapatkannya di
Kalkulator Indeks Jisim Badan (BMI)
 kami.


Bakal Bapa yang Kemurungan Boleh Menyebabkan Kelahiran Bayi Pramatang: Betul Ke?

Kita selalu mendengar ibu hamil yang mengalami kemurungan berisiko tinggi untuk melahirkan bayi pramatang dan bayi yang lahir rendah berat badan. Stres semasa hamil yang disebabkan oleh tekanan kerja, kurang sokongan sosial atau kesukaran dalam perhubungan boleh menjadi pencetus utama untuk kelahiran bayi pramatang. Bukan hanya ibu sahaja, bahkan kemurungan dalam kalangan bapa yang semakin meningkat kebelakangan ini turut menyebabkan kelahiran bayi pramatang.

Apakah simptom kemurungan bapa?

Kajian terbaharu yang mengaitkan antara kemurungan bapa dan kelahiran bayi pramatang menunjukkan bahawa, bapa yang berada dalam tekanan semasa waktu konsepsi atau awal kehamilan adalah kira-kira 38 peratus berisiko kepada kebanyakan kes kelahiran pramatang. Beberapa simptom dikaitkan dengan kemurungan selepas bersalin dalam kalangan lelaki termasuklah:

Keletihan, sakit kepala, dan kesakitan

Kerengsaan, kebimbangan, dan kemarahan

Hilang keinginan melakukan seks

Selera makan berubah

Rasa ‘tenggelam’, berada di luar kawalan, dan tidak boleh menyesuaikan diri dengan situasi baru

Kecenderungan untuk mengambil risiko

Perubahan dalam corak tidur, terutamanya kurang tidur

Rasa disisihkan dan menyendiri daripada pasangan, rakan-rakan atau keluarga

Menambah waktu kerja kerana sudah tidak mahu bersosial

Mengambil dadah atau alkohol berbanding mencari rawatan untuk kemurungan

Bagaimana kemurungan bapa boleh menjejaskan bayi dalam kandungan?

Para penyelidik percaya jika pasangan wanita hamil itu mengalami tekanan, si ibu akan turut terjejas oleh banyak cara. Si suami bukan sahaja tidak dapat memberikan sokongan dan penjagaan yang cukup, bahkan, pada masa yang sama juga membuatkan si ibu risau pada pasangannya. Tambahan pula, tahap tekanan bakal ibu cenderung untuk meningkat apabila tinggal bersama dengan pasangan yang berada dalam tekanan atau kebimbangan. Memandangkan kebanyakan lelaki yang mengalami tekanan mungkin menggunakan ubat anti kemurungan, jadi ubat ini mungkin boleh memberikan kesan negatif pada kualiti sperma mereka. Bagaimanapun, perkara ini masih belum terbukti secara saintifik. Kajian ini juga tidak mengambil kira fakta bahawa lelaki yang berada dalam kemurungan boleh juga dipreskripsikan untuk anti kemurungan disebabkan oleh keadaan lain seperti gangguan kebimbangan.

Apa yang boleh saya lakukan?

Kita tahu bahawa waktu kehamilan adalah perjalanan yang penuh dengan suka dan duka untuk kedua-dua pasangan. Jadi, jika anda mengalami kemurungan semasa tempoh ini, anda tidak perlu rasa bersalah atau malu. Sebagai lelaki, anda tidak boleh membantu pasangan untuk mengandungkan zuriat anda, apatah lagi jika anda sendiri mempunyai masalah. Yang penting, anda perlu mencari jalan untuk mengelakkan perkara ini daripada berlaku. Jika keadaan tidak terkawal, anda memerlukan bantuan pakar untuk mengelakkan berlakunya kejadian yang tidak elok kelak.


Perubahan Ketika Akil Baligh

Bercakap tentang akil baligh, perubahan mental dan fizikal, kebanyakan individu sukar untuk mengetahui sama ada perkembangan yang berlaku itu adalah normal atau tidak. Oleh kerana itu, artikel ini akan membincangkan tentang perubahan bagi remaja lelaki dan perempuan ketika melalui proses akil baligh.

Bila ia berlaku?

Proses akil baligh biasanya bermula antara usia 8 hingga 12 tahun. Bagi kanak-kanak perempuan, ia mungkin bermula pada usia 11 tahun, dan untuk kanak-kanak lelaki pada usia 12 tahun.

Namun tempoh ini adalah berbeza bagi setiap orang. Sebagai contoh, proses ini boleh berlaku lebih awal bagi kanak-kanak perempuan yang memiliki berat badan berlebihan dan untuk kanak-kanak yang kurus, atau aktif olahraga, proses ini akan berlaku lambat sedikit.

Walau bagaimanapun, jika kanak-kanak memasuki alam akil baligh terlalu awal, sebelum berusia 8 tahun, atau terlalu banyak, selepas berusia 14 tahun, mereka mungkin perlu mendapatkan diagnosis dan nasihat dari doktor.

Perubahan pada kanak-kanak perempuan

Badan akan mula menampakkan bentuk (
curves)
 dan tulang pinggul akan mula mengembang.

Berat badan akan mula naik, terutama pada bahagian pinggul. Jadi boleh dikatakan penambahan berat badan bukan semuanya adalah tidak baik, malah anda akan dianggap tidak sihat jika berat anda tidak bertambah. Anda hanya perlu memastikan bahawa anda makan dengan betul dan juga melakukan senaman, untuk memastikan badan anda membesar dalam keadaan yang sihat.

Payudara akan mula membesar. Ia bermula dengan pembengkakan kecil pada area puting, sebelum seluruh payudara menjadi besar.

Menstruasi (haid) akan bermula.

Otot mula berkembang, namun tidak akan menjadi seperti lelaki.

Anda akan melihat cairan putih seperti jeli keluar dari faraj, ia akan berlaku sebelum atau antara tempoh haid, dan ia bukanlah sesuatu yang perlu dirisaukan kerana ia adalah cara faraj berfungsi untuk mencuci.

Badan anda akan melepaskan pelbagai jenis hormon yang akan mempengaruhi perubahan emosi anda dengan kerap (
mood swing).

Perubahan pada kanak-kanak lelaki

Penambahan berat badan.

Bahu menjadi lebih lebar.

Otot semakin membesar, dan lebih kuat.

Halkum semakin jelas kelihatan. Ia adalah kotak suara (
larynx
) yang semakin membesar dan melekat di bahagian depan kerongkong anda. Ia akan menjadikan suara anda semakin mendalam.

Mula menghadapi eraksi. Ia mungkin sedikit memalukan namun ia adalah normal.

Zakar semakin panjang dan lebar.

Testikel semakin besar.

Puting akan kelihatan seperti membesar. Walau bagaimanapun, ia perkara biasa dan akan berhenti pada tahap-tahap tertentu. Namun jika pembesarannya menunjukkan seperti perempuan, anda digalakkan untuk berjumpa doktor untuk mendapatkan diagnosis dan nasihat.

Perubahan akil baligh adalah sangat mencabar kerana anda perlu menyesuaikan diri dengan perubahan baru badan anda. Ia adalah sesuatu yang semula jadi dan tiada apa yang perlu dimalukan.


Sakit Jahitan Bersalin Boleh Dikurangkan Dengan 7 Cara Ini, Ibu Akan Rasa Lebih Selesa

Luka episiotomi adalah torehan pembedahan pada perineum anda, iaitu kawasan berotot antara faraj dan saluran belakang. Torehan atau gunting episiotomi ini dibuat bagi membantu memudahkan bayi keluar semasa bersalin. Normal untuk anda berasa sakit akibat episiotomi pada minggu-minggu terawal selepas bersalin.

Artikel ini menyediakan tips untuk membantu ibu lepas bersalin mengurangkan kesakitan selepas episiotomi.

Untuk mendapatkan lebih banyak info tentang Kehamilan, sila dapatkannya
di sini.

1. Ubat penahan sakit untuk luka episiotomi

Ubat penahan sakit seperti paracetamol boleh membantu melegakan kesakitan, malah ianya selamat diambil jika anda menyusukan bayi.

Walau bagaimanapun, jangan ambil ibuprofen jika:

Anda menyusukan bayi dan bayi anda lahir pramatang (sebelum usia kandungan 37 minggu)

Bayi lahir kurang berat badan

Bayi alami masalah kesihatan

Ibu juga tidak digalakkan untuk mengambil aspirin kerana ia akan berpindah kepada bayi anda melalui susu badan.

Jika anda mengalami kesakitan teruk akibat episiotomi sehingga menjejaskan aktiviti dan kualiti hidup anda, anda mungkin perlu merawatnya dengan  mengambil ubat penahan sakit yang lebih kuat preskripsinya, seperti codeine. Pun begitu, pengambilan ubat di bawah preskripsi ini mungkin akan menjejaskan keupayaan anda menyusukan bayi dengan selamat. Namun, jangan risau kerana doktor anda akan menasihatkan anda tentang perkara ini.

2. Kiub ais

Bagi melegakan kesakitan, anda boleh cuba letakkan pek ais ataupun kiub ais yang dibalut dengan tuala pada torehan luka bersalin anda. Ais dapat membantu bahagian sekeliling luka torehan rasa kebas dan mengurangkan bengkak pada bahagian tersebut.

Walau bagaimanapun, elakkan daripada meletakkan ais secara terus pada kulit anda kerana ia boleh menyebabkan kecederaan pada jahitan. Juga, jangan lakukan cara ini lebih daripada 10-20 minit bagi sekali penggunaan.

3. Guna kusyen semasa duduk

Gunakan kusyen berbentuk donat ataupun tekan punggung anda semasa duduk bagi membantu mengurangkan tekanan dan kesakitan pada bahagian yang berjahit atau gunting episiotomi.

4. Biarkan luka episiotomi terdedah pada udara segar

Tahukah anda bahawa luka jahitan yang dibiarkan terdedah kepada udara boleh membantu menggalakkan proses penyembuhan?

Jadi, anda tidak perlu selalu memakai seluar dalam ataupun anda boleh berbaring dengan memakai kain/ tuala sekitar 10 minit sekali atau dua kali sehari.

Walau bagaimanapun, kesakitan akibat episiotomi tidak akan berpanjangan melebihi dua atau tiga minggu. Anda perlu berjumpa dengan doktor jika kesakitan yang anda rasai berlarutan.

Anda mungkin berminat untuk membaca artikel:

Apa Jadi Pada Faraj Anda Selepas Bersalin?

Uri Tersekat: Susulan Proses Kelahiran Melalui Faraj

5. Jika ingin ke tandas…

Pastikan luka torehan dan kawasan sekeliling luka episiotomi bersih untuk mengelakkan jangkitan.

Selepas ke tandas, siram air suam pada bahagian faraj anda untuk membilasnya. Anda boleh menyiram air suam pada bahagian luar faraj anda semasa anda sedang membuang air kecil. Cara ini dapat membantu meredakan ketidakselesaan.

Anda juga boleh mencangkung semasa membuang air, berbanding duduk di atas jamban, bagi mengurangkan rasa pedih semasa mengeluarkan air kencing.

Jika anda hendak membuang air besar pula, anda boleh meletakkan pelapik bersih pada bahagian torehan dan kemudian menekannya semasa anda mengeluarkan najis. Cara ini dapat membantu meredakan tekanan pada bahagian torehan.

Begitu juga jika anda hendak membersihkan bahagian punggung anda, pastikan anda mengelapnya dari depan ke belakang. Cara ini dapat membantu mengelakkan bakteria dalam anu anda daripada menjangkiti torehan dan tisu kawasan gunting episiotomi.

Jika anda sukar atau merasai kesakitan semasa sedang membuang air besar, anda boleh mengambil julap untuk melancarkan pembuangan najis anda.

6. Pelapik materniti

Semasa minggu-minggu awal selepas bersalin, anda perlu memakai pad atau pelapik materniti bagi menampung darah yang keluar. Jadi, penjagaan luka ketika ini amat penting.

Tukar pelapik materniti anda dengan kerap. Anda juga perlu memastikan tangan anda dibasuh sebelum dan selepas menukar pelapik materniti, dan mandi sekurang-kurangnya sekali sehari. Ini dapat membantu mengurangkan risiko jangkitan pada luka episiotomi.

7. Senaman kegel

Senaman kegel yang dilakukan bagi menguatkan otot di sekeliling vagina dan anu anda boleh membantu merangsang penyembuhan luka episiotomi. Senaman lantai pelvik ini juga mengurangkan tekanan pada torehan dan tisu sekelilingnya.

Berapa lama luka episiotomi saya akan sembuh?

Lazimnya, ibu akan kembali pulih daripada sakit episiotomi dalam masa 10 hari, dan sepatutnya luka tersebut akan sembuh tidak lebih daripada sebulan, sementara jahitan pula akan lenyap. Jangan risau jika anda lihat jahitan tersebut tertanggal kerana ia tidak menimbulkan masalah.

Segera berjumpa dengan doktor jika anda lihat sebarang tanda-tanda jangkitan seperti luka berbau, atau anda menghadapi masalah apabila hendak membuang air.


Rahsia Penjagaan Tulang Sihat & Kuat, Ada 5 Tip Mudah Perlu Ikuti

Tulang kuat dan sihat penting berikutan ia boleh meningkatkan tahap kesihatan individu dan
menghindarkan pelbagai jenis penyakit seperti tulang rapuh (osteoporosis)
.

Semasa anda kecil, remaja dan dewasa muda (sebelum mencecah usia 30 tahun), mineral yang diperolehi melalui diet akan membantu membina kekuatan tulang.

Pada usia 30 tahun (secara purata), kekuatan tulang anda berada di kemuncak nilai dan ia akan beransur-ansur menurun apabila usia anda meningkat.

Secara teorinya, fenomena ini memberikan implikasi bahawa sampai satu masa, semua individu akan didiagnosis dengan masalah tulang rapuh.

Namun, faktor pemakanan dan gaya hidup boleh melambatkan proses patologi yang melemahkan tulang.

Berikut merupakan beberapa langkah yang boleh diambil untuk
 memastikan penjagaan tulang anda berada pada tahap yang optimum
.

Teruskan membaca untuk mengetahuinya dengan lebih lanjut.

#1 Makan sayur-sayuran untuk mendapatkan mineral dan vitamin yang cukup untuk tulang yang kuat

Mungkin kedengaran klise, namun sayur-sayuran merupakan sumber makanan terbaik berikutan ia kaya dengan vitamin penting serta serat yang boleh menghindarkan pelbagai jenis penyakit termasuk kanser.

Vitamin C sebagai contoh merupakan elemen yang merangsang penghasilan sel pembuat tulang.

Sifat antioksidan yang dimiliki olehnya juga mampu
menghindarkan tindak balas molekul radikal bebas
 yang boleh menghancurkan integriti tulang.

Pengambilan sayur-sayuran semasa kecil boleh meningkatkan proses pemineralan tulang menyebabkan tahap kekuatannya berada pada paras yang optimum.

Kajian menunjukkan wanita yang berusia melebihi 50 tahun boleh menikmati 20% penurunan risiko osteoporosis jika mereka makan sayur-sayuran secara kerap.

#2 Buat senaman kekuatan dan angkat berat

Ramai yang suka buat senaman kardio tanpa mengetahui kepentingan untuk membuat senaman angkat berat bagi menguatkan tulang.

Senaman kekuatan boleh membina lapisan tulang baharu.

Perkara ini terbukti melalui kajian yang menunjukkan kanak-kanak (
termasuk yang didiagnosis dengan diabetes jenis 1
) mengalami peningkatan aktiviti penghasilan tulang yang optimum.

Keadaan ini juga merupakan situasi terbaik memandangkan manfaatnya kekal sehingga usia mereka meningkat dewasa.

Kajian terhadap populasi orang tua menunjukkan subjek yang mengangkat berat mengalami peningkatan tahap ketumpatan tulang, kekuatan tulang dan saiz tulang.

Bukan itu sahaja, jumlah proses radang dan peratusan kehilangan tulang juga menurun!

#3 Ambil jumlah protein yang mencukupi untuk bina tulang

Pengambilan protein yang cukup sangat penting untuk membina tulang yang kuat dan sihat.

Perkara ini berikutan tulang diperbuat daripada 50% protein.

Kajian menunjukkan pengambilan protein yang sedikit boleh menurunkan kadar penyerapan kalsium ke dalam badan seterusnya mempengaruhi kekuatan tulang seseorang.

Namun begitu, kebimbangan pernah tercetus
berkaitan dengan keupayaan diet tinggi protein
 untuk menyebabkan kalsium keluar daripada tulang bagi menyeimbangi tahap keasidan darah.

Walau bagaimanapun, kajian menunjukkan perkara ini tidak akan berlaku bagi subjek yang mengambil protein tidak melebihi 100 gram diiringi dengan makanan berserat serta pengambilan kalsium yang mencukupi.

Malah, wanita berusia boleh memiliki kekuatan tulang yang tinggi jika mereka mengamalkan diet tinggi protein.

#4 Makan makanan berkalsium tinggi untuk tulang

Umumnya setiap individu memerlukan 1,000 mg kalsium sehari. Namun keperluan kalsium boleh jadi berbeza bagi remaja (1,300 mg) dan wanita (1,200 mg) atas faktor tertentu.

Adakah ini bermakna anda perlu makan hidangan makanan tinggi kalsium untuk mencapai sasaran keperluan tersebut?

Tidak semestinya. Badan kita
tidak boleh menyerap begitu banyak kalsium
 pada satu-satu masa.

Sebagai contoh, jika makanan anda mengandungi kalsium pada kepekatan melebihi 500 mg, jumlah yang boleh diserap masuk ke dalam badan adalah jauh lebih rendah.

Situasi ini memberikan implikasi bahawa kalsium perlu diambil sepanjang hari.

Pastikan pada setiap hidangan makanan anda, terdapat sumber makanan yang kaya dengan kalsium.

#5 Dapatkan vitamin D dan K yang mencukupi

Ramai orang tahu vitamin D penting untuk tulang yang kuat. Apa yang mungkin anda tidak tahu adalah vitamin K turut memainkan peranan yang hampir sama.

Vitamin D boleh membantu badan untuk menyerap masuk kalsium bagi membina kekuatan tulang.

Vitamin K pula boleh mengubah struktur kekuatan tulang
 bagi menjadikannya lebih padu dan mengurangkan kadar kehilangan kalsium daripada tulang ke dalam darah.

Sumber vitamin K kebiasaannya boleh didapati dalam jumlah yang kecil pada makanan seperti hati, telur dan daging.

Makanan berjeruk, keju, produk kacang soya (natto) turut mengandungi vitamin K.

Berbeza dengan vitamin K, selain daripada makanan, vitamin D turut boleh diperolehi daripada cahaya matahari.

Konklusi

Jika anda tertanya-tanya
bagaimana cara mudah untuk menguatkan tulang
, 5 perkara di atas boleh menjadi pencetus buat anda untuk memelihara tahap kesihatan tulang.

Tulang rapuh boleh menyebabkan pelbagai komplikasi kesihatan terutamanya apabila ia retak dan patah.

Ia boleh mempengaruhi kualiti hidup seseorang sehingga boleh meningkatkan risiko kebergantungan untuk menjalankan aktiviti rutin.

Sekiranya anda mempunyai sebarang persoalan, ajukannya kepada doktor perubatan bertauliah.


Ketahui Perbezaan Antara Yoga dan Pilates

Kedua-dua yoga dan pilates akan membantu meningkatkan kecergasan anda dan menurunkan berat badan. Tetapi tidak semua orang boleh menentukan perbezaan antara yoga dan pilates untuk membolehkan memilih yang membantu mereka mencapai matlamat dan konsisten dengan tahap kecergasan dan gaya hidup mereka. Sesungguhnya terdapat banyak pandangan yang berbeza dan sama antara yoga dan pilates.

Beberapa pendapat mengenai yoga dan pilates

Yoga adalah kumpulan latihan fizikal, mental, dan rohani yang berasal dari India kuno. Perkataan “yoga” mempunyai banyak terjemahan dan boleh ditafsirkan dalam pelbagai cara. Banyak terjemahan yang ditujukan ke arah “penyertaan” atau “tumpuan” – pada asasnya bermakna untuk menggabungkan atau kaedah disiplin.

Yoga digunakan sebagai satu bentuk latihan untuk memindahkan tenaga melalui tubuh dengan cara yang membuatkan anda berasa tenang selepas latihan. Anda boleh menggunakan yoga sebagai satu bentuk senaman yang mengumpul kekuatan, fleksibiliti, dan keseimbangan. Lebih banyak yoga moden yang lebih fizikal daripada rohani.

Pilates adalah kaedah penurunan berat badan dengan menggabungkan siri senaman untuk meningkatkan kekuatan otot dan meningkatkan kesihatan. Pilates adalah sistem kecergasan fizikal yang dibangunkan pada awal abad ke-20 oleh Joseph Pilates. Ia pada asalnya direka khas untuk para veteran untuk membantu pemulihan fizikal dan mental pasca World War. Dan dengan kehidupan yang sibuk hari ini penuh dengan ketegangan saraf, pilates akan membantu anda melegakan tekanan.

Pilates, selain daripada keupayaan untuk meningkatkan kesihatan, ia juga membantu anda mengukuhkan kekuatan, meningkatkan fleksibiliti dan menyesuaikan tubuh untuk lebih banyak keseimbangan. Pilates dikatakan memberikan kesan positif kepada semua organ dalam tubuh anda, merangsang dan mengeluarkan toksin dan sisa. Pilates bukan sejenis latihan untuk membuatkan anda berasa penat dan kekusutan. Sebaliknya, anda akan meninggalkan studio latihan dengan peningkatan tahap tenaga dan fikiran yang fokus.

Jadi ia sama?

Mungkin, jika anda melihat pilates seperti yang diilhamkan oleh yoga, ia agak serupa. Gaya yoga juga sama bentuk dan kedudukan seperti pilates. Kedua-duanya dianggap bentuk latihan minda, untuk memupuk kesedaran dan hubungan antara tubuh dan minda. Tetapi terdapat beberapa perbezaan antara yoga dan pilates yang anda patut tahu.

Salah satu perbezaan utama antara pilates dan yoga adalah pilates bermula dengan pelbagai pergerakan dan jangkauan kecil ke arah penghujung pergerakan sendi manakala postur yoga cenderung menahan pergerakan sendi dan latihan panjang otot teras.

Kedua, teknik pernafasan sangat berbeza. Dalam yoga, senaman pernafasan adalah kunci untuk membantu anda mencapai kelonggaran
(relaxation).
 Semasa latihan yoga, adalah penting untuk memberi tumpuan kepada bagaimana nafas digunakan, menggunakan nafas anda untuk menghantar “chi – tenaga tubuh anda” ke kawasan yang mempunyai ketegangan untuk membantu meredakan kumpulan otot tertentu dalam tubuh anda. Dengan pilates, pernafasan digunakan sebagai teknik untuk menyediakan tenaga yang diperlukan untuk otot berfungsi dengan berkesan, sama seperti senaman normal. Fokus pada teknik pernafasan sepanjang pilates akan membantu anda menguruskan oksigen yang memasuki tubuh dan pergi ke otot.

Ringkasnya, walaupun kedua-dua yoga dan pilates mempunyai beberapa perbezaan, anda harus memilih satu untuk memenuhi matlamat anda. Yoga lebih kerohanian, dengan manfaat tambahan untuk meregangkan dan menguatkan otot. Matlamat utama pilates adalah untuk meningkatkan kecekapan otot, untuk nada otot dan meningkatkan fleksibiliti.


Salah Satu Petanda Hidap Diabetes Adalah Mulut Kering! Jaga-jaga Jika Anda Alaminya

Tahukah anda, salah satu daripada tanda seseorang itu menghidap diabetes adalah punca mulut kering. Apakah kaitan antara kekeringan mulut dan penyakit diabetes?

Untuk mendapatkan lebih banyak info tentang Kencing Manis, sila dapatkannya
di sini

Xerostomia: Keadaan punca mulut kering

Dalam dunia perubatan, keadaan kekeringan mulut ini disebut sebagai xerostomia. Ia adalah satu keadaan di mana kurangnya air liur dalam mulut anda.

Air liur berfungsi mengawal jumlah bakteria dalam mulut.
Selain itu, air liur juga berperanan menyeimbangkan dan menyingkirkan asid yang melekat pada gigi dan gusi anda.

Sebenarnya,
keadaan punca mulut kering ini boleh menjadi salah satu daripada tanda atau simptom diabetes.
 Ia adalah
simptom bagi kedua-dua diabetes jenis 1 dan 2.

Namun, tidak bermakna anda semestinya me
nghidap diabetes jika mempunyai kekeringan mulut.

Simptom-simptom punca mulut kering

Mulut yang kering tidak semestinya dikesan melalui kulit bibir yang pecah. Ada juga beberapa tanda lain yang menunjukkan bahawa anda sedang mengalami kekeringan mulut.

Antara tanda kekeringan mulut ialah:

Lidah menjadi kering

Kurangnya air liur atau lembapan dalam mulut

Mulut kerap terasa sakit

Bibir merekah

Adanya jangkitan pada gigi atau gusi

Rasa sakit ketika ingin menelan sesuatu

Wujud iritasi pada celah mulut

Apakah punca mulut kering bagi penghidap diabetes?

Terdapat dua penyebab utama kekeringan mulut bagi penghidap diabetes. Pertama adalah kesan ubat-ubatan yang diambil dan yang kedua
adalah disebabkan paras gula darah yang meningkat.

Sesetengah ubat-ubatan seperti ubat kencing manis, ubat tekanan darah tinggi dan ubat anti depresan boleh menyebabkan mulut mengalami keadaan kekeringan.

Selain itu,
keadaan paras gula darah yang tinggi juga menyebabkan mulut anda menjadi kering.

Apabila paras gula darah meningkat dan
air liur berkurangan
, maka anda lebih mudah terdedah untuk mengalami jangkitan seperti jangkitan kulat, pereputan gigi dan penyakit gusi.

Selain daripada dua sebab utama ini, kekeringan mulut juga boleh disebabkan oleh dehidrasi, rawatan dialisis buah pinggang dan juga merokok.

Cara kurangkan keadaan kekeringan mulut

Anda boleh mengurangkan keadaan dan simptom punca mulut kering yang dialami dengan mencuba perkara-perkara di bawah ini:

Pastikan anda mengawal paras gula darah setiap hari

Elakkan pengambilan makanan tinggi gula

Elakkan pengambilan minuman berkafein

Sekiranya anda memakai pendakap gigi, rajinkan diri anda untuk mencucinya

Lakukan flos gigi setiap kali selepas makan

Makan lebih banyak buah-buahan dan sayuran

Pastikan anda kerap minum air untuk kekal hidrat

Elakkan pencuci mulut yang mempunyai kandungan alkohol

Gunakan pelembap bibir sekiranya bibir anda kering

Kunyah gula-gula getah untuk menggalakkan penghasilan air liur di dalam mulut

Namun, dalam apa jua keadaan, anda perlu pastikan punca sebenar yang menyebabkan mulut anda kering.

Jika ia disebabkan oleh paras gula darah yang tinggi, kawal pemakanan anda dan elakkan makanan bergula.

Sekiranya ia disebabkan oleh kesan ubat-ubatan yang anda ambil, berjumpalah dengan doktor untuk mendapatkan nasihat.

Doktor mungkin akan memberikan jenis ubat yang lain mengikut kesesuaian diri anda.

Komplikasi akibat punca mulut kering

Mulut yang kering boleh menyebabkan beberapa komplikasi kesihatan lain jika ia terus dibiarkan.

Air liur anda
 berperanan memecahkan karbohidrat dan mengandungi sel yang boleh mengelakkan mulut daripada mendapat jangkitan.

Sekiranya mulut anda menjadi kering dan kekurangan
air liur
, maka glukosa atau gula daripada sumber karbohidrat berkumpul dalam mulut dan gigi anda.

Bakteria juga akan bertambah banyak akibat
ketiadaan air liur
 yang berfungsi mencegahnya. Kesemua ini kemudiannya akan menyebabkan kaviti.

Selain itu,
mulut yang kering juga boleh menyebabkan komplikasi lain seperti gingivitis
, iaitu iritasi pada gusi berpunca daripada bakteria. Ia juga boleh menyebabkan periodontitis; iritasi pada tisu yang mengelilingi gigi.

Untuk pengetahuan anda lagi, anda juga berisiko untuk mendapat jangkitan kulat dalam mulut seperti thrush dan candidiasis. Semestinya, bau mulut anda akan menjadi lebih busuk disebabkan kehadiran bakteria.

Kesimpulan

Tidak sukar untuk memastikan mulut anda kembali normal. Hanya pastikan punca sebenar yang menyebabkannya, dan lakukan tip seperti yang telah dinyatakan di atas ini.

Jika anda mengalami sebarang jangkitan pada mulut atau gigi, segera berjumpa dengan doktor untuk melakukan pemeriksaan dan mendapatkan rawatan.


10 Tanda-Tanda PCOS Yang Mungkin Anda Terlepas Pandang

Sindrom ovari polisistik
 (PCOS) adalah kondisi yang mempengaruhi tahap hormon wanita apabila tubuh menghasilkan hormon androgen yang lebih tinggi berbanding biasa. Apakah antara gejala PCOS?

Ketidakseimbangan hormon
ini mencetuskan pelbagai simptom yang berpotensi mengganggu penampilan, bahkan keupayaan pesakit untuk menimang cahaya mata!

Untuk mendapatkan lebih banyak info tentang PCOS sila dapatkannya
di sini.

Gejala-gejala PCOS

#1 Gejala PCOS – Pertumbuhan bulu di kawasan yang tidak diingini

Antara simptom PCOS yang berupaya mengganggu penampilan adalah hirsutisme, pertumbuhan bulu muka atau badan yang berlebihan pada wanita.

Pertumbuhan bulu ini boleh berlaku pada wajah, dada, perut, punggung, lengan atau kaki.

Hirsutisme adalah gejala gangguan perubatan yang berkaitan dengan hormon androgen, atau lebih dikenali sebagai ‘hormon lelaki.’

#2 Gejala PCOS – Keguguran rambut

Kebanyakan wanita dengan sindrom ovari polisistik mempunyai masalah dengan rambut pada kulit kepala yang kian menipis.

Kondisi sebegini lebih dikenali sebagai,
 androgenic alopecia
 atau, keguguran rambut bercorak wanita.

Hal ini biasanya disebabkan oleh tahap androgen yang tinggi pada wanita dengan PCOS.

#3 Jerawat & kulit berminyak

Seperti yang kalian sudah maklum, salah satu ciri utama PCOS adalah tahap hormon androgen yang tinggi.

Androgen memainkan
peranan penting dalam pembentukan jerawat.
 Ia menyebabkan kelenjar kulit menghasilkan lebihan bahan berminyak yang dikenali sebagai sebum.

Jerawat berlaku apabila sebum dan sel kulit mati terbentuk di dalam folikel bulu, lantas memerangkap bakteria di bawah kulit. Ia membawa kepada masalah keradangan dan pembentukan jerawat.

#4 Kulit jadi gelap

Perubahan warna pada kulit bukanlah gejala PCOS. Walau bagaimanapun, penghidap PCOS yang mempunyai rintangan insulin berupaya mengembangkan
acanthosis nigricans
.

Ia adalah satu keadaan kulit yang menyebabkan perubahan warna gelap pada lipatan dan celahan badan.

Sekiranya
acanthosis nigricans
 berlaku, doktor akan cuba mengesan tanda-tanda diabetes atau bukti awal rintangan insulin.

#5 Gangguan tidur & sentiasa keletihan

Pakar percaya, pesakit PCOS mungkin punyai risiko lebih tinggi terhadap gangguan tidur akibat rintangan insulin.

Insulin adalah hormon yang membolehkan sel menggunakan glukosa (gula) dalam menghasilkan tenaga.

Apabila perkara ini berlaku, sel-sel akan kehilangan kemampuan mereka untuk bertindak balas secara normal terhadap insulin, akhirnya boleh menyebabkan diabetes jenis 2.

Keletihan juga adalah salah satu gejala PCOS utama yang dilaporkan.

#6 Pening kepala

Gejala PCOS yang seterusnya adalah pening kepala,
faktor peningkatan hormon mampu menjadi punca!

Sakit kepala boleh disebabkan oleh beberapa faktor, termasuk genetik dan makanan.

Pada pesakit PCOS, tahap hormon yang turun naik adalah faktor utama sakit kepala kronik.

#7 Pendarahan haid berat

Pesakit PCOS juga sering mengalami pendarahan haid yang lebih berat semasa
 kitaran menstruasi.

Kondisi ini dikenali sebagai
menorrhagia
, disebabkan oleh tahap progesteron yang rendah.

Menorrhagia
 bercirikan pendarahan teruk yang mampu berlangsung selama 7 hari atau lebih lama.

#8 Haid tidak menentu

Walaupun sebilangan penghidap PCOS mempunyai
kitaran haid yang tetap,
 namun tahap androgen yang tinggi dan insulin berlebihan boleh mengganggu kitaran ovulasi dan haid bulanan mereka.

Justeru, sekiranya anda mempunyai PCOS, haid mungkin tidak teratur atau terhenti sama sekali!

Purata kitaran haid adalah 28 hari, dengan 1 ovulasi apabila telur dilepaskan. Tetapi, mana-mana waktu antara 21 dan 35 hari masih dianggap normal.

#9 Kesulitan untuk hamil

Ya, mempunyai PCOS tidak semestinya bermaksud anda tidak boleh hamil. Namun, PCOS adalah salah satu penyebab kemandulan pada wanita yang paling kerap berlaku.

Pada penghidap PCOS, ketidakseimbangan
hormon mengganggu pertumbuhan
dan pembebasan telur dari ovari (ovulasi). Maka, apabila anda tidak berovulasi, adalah mustahil untuk hamil.

#10 Kenaikan berat badan

Seperti yang telah penulis kongsikan, pesakit PCOS mempunyai rintangan terhadap insulin, lalu mengakibatkan tubuh mengalami kesukaran untuk menarik glukosa dari aliran darah dan mengubahnya menjadi tenaga.

Oleh itu, tubuh perlu menghasilkan lebih banyak insulin dalam usaha mengekalkan tahap gula darah yang normal.

Lama-kelamaan, tubuh mula menghasilkan lebihan insulin lalu menyebabkan faktor besar masalah kegemukan dalam kalangan penghidap PCOS.


Kecelaruan Bipolar Satu Masalah Mental. Ini Yang Perlu Difahami...

Terdapat beberapa jenis masalah mental. Anda mungkin pernah mendengar mengenai kecelaruan stres pascatrauma, kecelaruan obsesif-kompulsif. Tetapi, adakah anda pernah mendengar tentang kecelaruan bipolar?

Adakah anda tahu tentangnya? Ikuti artikel ini untuk mendapatkan jawapannya.

Apakah itu kecelaruan bipolar?

Kecelaruan bipolar, juga dikenali sebagai kemurungan manik atau penyakit manik-depresi, adalah masalah mental.

Kecelaruan ini boleh menjejaskan emosi anda, tahap aktif, dan keupayaan untuk melakukan aktiviti harian, seperti membasuh pinggan mangkuk atau
memasak makanan
.

Mereka yang mengalami gangguan bipolar mengalami
perubahan mood
 melampau.

Mereka kadangkala merasa sangat gembira (dalam episod manik) dan kadangkala merasa sangat sedih (dalam episod kemurungan). Tahap manik yang lebih rendah adalah episod hipomanik.

Mereka masih boleh merasa normal antara episod manik dan
kemurungan.

Apabila anda berada dalam episod manik, anda berasa sangat gembira, tidak senang duduk, sangat gemar berceloteh dan penuh dengan tenaga.

Bagaimanapun, mood yang terlalu baik tidak baik, anda mungkin menjalani
hubungan seks rambang
 yang boleh membawa kepada jangkitan seksual.

Apabila anda berada dalam episod kemurungan, anda merasa sangat sedih, tidak bernilai, tiada harapan,
tidak bertenaga
, tidak selesa dan tidak cukup tidur.

Anda mungkin mempunyai idea untuk
bunuh diri
, atau cuba untuk membunuh diri sendiri.

Simptom-simptom boleh berlangsung selama beberapa minggu, bulan, atau bahkan tahun. Anda boleh mengalaminya beberapa kali seminggu.

Simptom yang kompleks ini membuatkan kecelaruan ini sukar didiagnosis. Oleh itu, adalah penting untuk menemui seorang pakar kesihatan untuk menentukan sama ada anda mempunyai gangguan bipolar atau jenis penyakit mental lain.

Jenis gangguan bipolar

Terdapat empat jenis gangguan bipolar yang paling biasa ditemui, iaitu:

Kecelaruan Bipolar I

Jika anda mengalami kecelaruan jenis ini, anda mungkin perlu pergi ke hospital untuk penjagaan profesional.

Episod manik anda berlangsung selama seminggu atau lebih. Episod kemurungan berlangsung selama dua minggu atau lebih. Anda juga mungkin mengalami episod dengan campuran rasa sangat sedih dan sangat gembira.

Kecelaruan Bipolar II

Jika anda mempunyai episod kemurungan dan episod hipomanik, anda mungkin mengalami kecelaruan bipolar II. Episod manik yang berlangsung sekurang-kurangnya seminggu mungkin tidak muncul.

Kecelaruan Siklotimia (cyclothymia)

Jika gangguan siklotimia ini berlaku, anda mungkin mengalami episod hipomanik dan episod kemurungan selama dua tahun atau lebih (satu tahun atau lebih jika pada kanak-kanak dan remaja).

Terdapat beberapa episod hipomanik dan depresi, tetapi simptom tidak spesifik.

Jenis lain

Jika anda tidak memenuhi kriteria tiga jenis kecelaruan bipolar di atas, tetapi masih mempunyai simptom gangguan ini, anda mungkin mempunyai jenis lain yang berkaitan dengan kecelaruan ini.

Kecelaruan yang berlaku adalah masalah mental serius.

Sekiranya anda mengalami kecelaruan ini, anda boleh mengalami perubahan mood. Anda boleh merasa sangat bahagia dalam episod manik dan kemudian merasa sangat sedih dalam episod depresi.

Kecelaruan bipolar adalah kompleks dan perlu didiagnosis di hospital.


Tiada Simptom Tak Bermakna Anda Bebas Covid-19, Hati-hati Dengan Penyebar Virus Dalam Diam!

Untuk mendapatkan lebih banyak info tentang coronavirus di Malaysia, sila dapatkannya di sini.

Terdapat satu golongan yang perlu kita takuti sepanjang berada dalam musim wabak virus korona baharu (COVID-19). Mereka dikenali sebagai
silent spreader
 atau penyebar virus dalam diam.

COVID-19 merupakan virus wabak yang agak licik. Jarak masa di antara jangkitan dan simptom (tempoh pengeraman) yang panjang membolehkan ia tersebar dengan mudah.

Ini berikutan
 mereka yang tidak mempunyai simptom
 lebih cenderung untuk tidak memakai topeng muka, mengamalkan jarak sosial atau membasuh tangan secara kerap.

Jumlah kes positif COVID-19 global telah melebihi angka setengah juta dan angka kematian sedang merangkak naik, hampir mencecah 30,000 individu. Di Malaysia pula:

[covid_19]

Simptom tidak boleh dijadikan kayu ukur bagi mengesan penyebar virus

Penyebar COVID-19 yang tidak mempunyai simptom bukan sahaja terdiri daripada individu yang baru kali pertama dijangkiti oleh virus tersebut. Mereka yang telah
sembuh juga boleh dijangkiti semula dan menjadi penyebar virus dalam diam
.

Perkara ini telah disahkan oleh laporan pihak Hospital Wuhan yang menunjukkan kira-kira 5-10% pesakit yang telah disahkan sembuh, mendapat keputusan ujian saringan COVID-19 positif semula.

Mereka yang melalui fasa ini kebanyakannya tidak menunjukkan sebarang simptom. Dapatan ini menunjukkan pengakhiran wabak sukar untuk berlaku dalam masa terdekat. Jika langkah pencegahan diabaikan oleh mereka yang sembuh,
kita bakal berhadapan dengan lonjakan kes pada gelombang serangan ketiga
.

Bagi individu yang dijangkiti terutamanya jika mereka mendapat jangkitan selepas sembuh, simptom tidak boleh dijadikan kayu ukur. Pengambilan suhu boleh dilakukan namun mereka biasanya tidak menunjukkan simptom demam dan masih berupaya untuk menyebarkan virus kepada individu lain.

Apabila dilihat semua jarak masa di antara mereka disahkan sembuh daripada jangkitan COVID-19 hingga mereka disahkan positif semula, ia berbeza mengikut individu.

Ada yang disahkan positif selepas beberapa hari dan ada juga yang positif semula selepas beberapa minggu. Adakah ini bermakna jangkitan semula boleh berlaku kepada mereka yang telah sembuh daripada jangkitan COVID-19?

Ahli virologi berpendapat bahawa sekiranya seseorang itu telah sembuh daripada jangkitan COVID-19, kebarangkalian mereka untuk mendapat jangkitan kedua daripada virus yang sama amat rendah.

Walau bagaimanapun, banyak yang kita tidak tahu berkenaan dengan jangkitan ini. Tindakan lanjut perlu diambil berdasarkan bukti klinikal yang ada. Oleh sebab golongan tersebut didapati positif semula,
maka tindakan yang wajar adalah untuk mengkuarantinkan mereka
.

Situasi di China, mungkinkah penyebar virus mendapat keputusan virus korona negatif palsu?

Apa yang berlaku kepada golongan yang disahkan positif semula selepas sembuh adalah satu perkara yang menakutkan. Ia seolah-olah virus tersebut hanya melalui tempoh dorman sebelum menular kepada individu lain melalui penyebar virus tanpa simptom.

Jika kita kenang kembali kisah Dr Li Wenliang, seorang pakar oftamologi (mata) yang memberikan amaran berkaitan dengan
kluster jangkitan paru-paru seakan-akan sindrom pernafasan akut teruk (SARS)
, beliau telah disahkan negatif beberapa kali.

Hanya pada 30 Januari 2020, Dr Li telah disahkan positif dan menghembuskan nafas terakhir pada 7 Februari 2020.

Ini bermakna, berkemungkinan ujian asid nukleik yang dijalankan terhadap beliau memberikan keputusan negatif palsu sebelum beliau didiagnosis.

Menurut Pengarah Akademi Perubatan Sains di China, Wang Chen ketepatan ujian asid nukleik yang dijalankan untuk mengesan virus korona hanyalah pada kadar 30 hingga 50%.

Mungkin ketika pesakit kelihatan sudah sembuh (tiada simptom), virus tersebut masih aktif di dalam badan pesakit. Mereka yang mendapat keputusan negatif palsu berisiko untuk menjadi penyebar virus dalam diam.

Mungkin anda ketakutan sekarang. Walau bagaimanapun, menurut Dr Jeffrey Shaman, seorang Profesor Sains Kesihatan dan Persekitaran dari Universiti Columbia, kita tidak boleh mengabaikan kemungkinan keputusan tersebut merupakan positif palsu.

Oleh sebab ujian yang dibuat ke atas sampel berupaya untuk mengutip serpihan kecil DNA virus terdahulu, ia boleh memberikan keputusan positif palsu.

Sebagai orang awam, kita tidak berapa memahami isu ralat klinikal yang boleh terjadi sepanjang pesakit dirawat di hospital. Jadi, langkah terbaik untuk elak daripada dijangkiti oleh penyebar virus dalam diam
adalah dengan menggunakan pendekatan jarak sosial
.

https://www.facebook.com/HelloDoktorMY/videos/3475692265791979/

Jarak sosial, langkah terbaik untuk hindar penyebar virus korona dalam diam

Virus yang menjangkiti sistem pernafasan akan masuk ke dalam sel sihat yang berada di hidung, tekak dan paru-paru.

Ia akan menggunakan sel tersebut sebagai kilang untuk menghasilkan lebih banyak virus bagi menawan tubuh badan dan melawan sistem imun yang bekerja kuat untuk membasmi jangkitan kuman.

Apabila ujian saringan menunjukkan keputusan positif, ini bermakna anda boleh menyebarkannya kepada individu lain walaupun tidak menunjukkan sebarang simptom.

Penyebar virus dalam diam boleh dianggap sebagai sumber jangkitan virus yang seakan-akan halimunan. Tanpa sebarang ujian, kita tidak akan tahu keupayaan mereka untuk menjangkiti individu lain.

Oleh sebab jangkitan boleh berlaku
melalui penyebaran titisan udara ketika pesakit batuk, bersin atau bercakap
, amat penting untuk kita berada pada jarak yang bersesuaian dengan aktiviti sosial.

Jika anda sedang bercakap dengan individu lain, pastikan anda berada pada jarak sekurang-kurangnya 1 meter. Kalau tiada interaksi sosial kekalkan jarak lebih daripada dua meter.

Dalam dunia yang masih
tiada lagi ubat untuk merawat COVID-19 atau vaksin untuk menghindarkannya
, kita perlu berhati-hati terutamanya dengan golongan penyebar virus yang tiada simptom.

Menurut kajian yang dibuat oleh Ruiyun Li et al, sebelum China mengenakan sekatan terhadap pergerakan antarabangsa pada penghujung Januari 2020, 86% daripada kes disebarkan melalui kes COVID-19 yang tidak didokumentasikan.

Ini bermakna mereka tidak menunjukkan sebarang simptom dan berkontak rapat dengan individu lain sehingga menyebabkan jangkitan.

Kita perlu memahami bahawa, buat masa ini,
senjata yang paling berkesan adalah dengan mengamalkan konsep jarak sosial
 selain daripada langkah pencegahan basuh tangan dan pemakaian topeng muka ketika sakit.

Konklusi

Bagi membendung wabak COVID-19 yang kian agresif, kita perlu mematuhi arahan kawalan pergerakan terutamanya di kawasan zon merah.

Penyebar virus dalam diam merupakan ancaman kepada tahap kesihatan masyarakat. Apa yang lebih menyedihkan adalah individu tersebut tidak tahu pun mereka merupakan punca kepada penyebaran tersebut.

Maka, pada waktu ini, eloklah kita mengawal gerak geri kita dan mengamalkan apa yang telah disarankan oleh pihak berkuasa.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus

Baca juga:

Sadis! Bayi Baru Lahir 12 Hari Mangsa Termuda Jangkitan COVID-19 di Malaysia

Strategi Menjadi! Ini 3 Rahsia Korea Selatan Berjaya Cegah Penularan Wabak COVID-19

5 Lagi Mitos COVID-19 Yang Kita TIDAK Boleh Percaya! #4 Paling Mengarut

7 Kakitangan Istana Negara Pula Kini Sah Positif COVID-19!

Pemeriksaan Pranatal Ketika COVID-19, Teruskan Atau Tunda? Ibu Hamil, Sila Ambil Tahu!


Suplemen Bersesuaian Untuk Badan Yang Sihat

Kita seperti hidup dalam era di mana terdapat pil untuk setiap keperluan harian. Setiap individu mahu mendapatkan jalan pintas. Baru-baru ini, ketika makan malam bersama beberapa doktor berprofil tingggi dan eksekutif hospital di mana kami berbincang mengenai isu apabila seseorang individu berjumpa doktor, mereka mengharapkan ubat…pil atau yang sewaktu dengannya…bukan nasihat tentang bagaimana untuk mendapatkan pemakanan kaya antioksidan atau cara mendapatkan tidur berkualiti untuk menyembuhkan sesuatu masalah kesihatan. Ia seperti rawatan harus bergabung dengan ubat dan bukan pelan jangka panjang yang akan menyembuhkan penyakit.

Perbincangan mengenai ubatan menimbulkan persoalan mengenai supleman kesihatan yang bersesuaian. Pasaran ubatan di luar dibanjiri dengan ribuan supleman kesihatan dan herba yang menjanjikan manfaat ajaib. Namun, berapa benarkah jaminan ini? Memandangkan industri suplemen secara amnya sudah tidak terkawal, malah, terdapat kajian yang mendapati hanya 1 daripada 3 mengandungi kandungan aktif, sukar untuk menentukan apa yang baik atau tidak.

Dalam skandal suplemen Dr. Oz, Pengarah Syarikat Bersekutu Suruhanjaya Perdagangan Persekutuan, Mary Koelbel Engle, memberi keterangan bahawa “industri mengurangkan berat badan adalah di mana pengguna terdedah kepada penipuan”. Kebanyakan suplemen adalah berkisarkan soal pemasaran dan hanya digembar-gemburkan keberkesanannya.  Selepas memberi jaminan bahawa suplemen yang muncul dalam rancangannya adalah “penghilang berat badan yang ajaib kepada semua jenis badan” atau suplemen “ajaib”, Dr. Oz cepat mengakui bahawa kenyataannya sebagai ‘berbunga’ dan mengakui bahawa “tiada data saintifik untuk membuktikannya sebagai fakta”.

Dalam dunia yang ideal, kita akan memperolehi semua nutrien yang diperlukan melalui makanan. Walau bagaimanapun, diet moden cenderung menyebabkan kekurangan beberapa vitamin dan mineral tertentu. Kekurangan ini boleh melambatkan metabolisme dan mengurangkan kebolehan badan untuk membakar lemak – antara fungsi-fungsi yang terjejas.

Teknik perladangan yang diamalkan turut merosakkan nutrisi makanan. Menurut laporan daripada
University of Texas,
penyelidik mendapati level kandungan kalsium, riboflavin, vitamin C, zat besi, kalium, dan protein dalam sayuran dan buahan telah menurun secara ketara sejak tahun 1950. Selain itu, peningkatan pengambilan makanan diproses, tahap pencemaran dan tekanan gaya kehidupan, menjadikan permintaan untuk badan mendapatkan nutrien berkualiti tinggi semakin meningkat. Fakta yang jelas pada masa kini adalah masyarakat memakan lebih banyak ‘makanan tiruan’ berbanding ‘makanan sebenar’ merupakan penyumbang utama kepada peningkatan penyakit kronik yang berterusan di seluruh dunia.

Suplemen seharusnya merupakan sistem sokongan kepada diet yang sihat. Kita seharusnya mengambil pemakanan yang seimbang dan sihat. Walau bagaimanapun, kini, ia adalah penting untuk kita menyokong diet yang sihat dengan suplemen yang betul dan tepat. Bersama pengambilan diet sihat serta seimbang, menambah suplemen tertentu akan dapat memastikan anda dapat berfungsi dan memberikan prestasi yang baik.

Suplemen penting:

Omega 3

Secara umumnya, kita perlu mengimbangi semula nisbah Omega-3 dan asid lemak Omega-6. Di sebabkan kebanyakan minyak sayuran dan makanan bijirin berkualiti rendah serta produk haiwan yang sarat kimia berada dalam diet pemakanan harian. Manfaat Omega-3 adalah banyak, termasuk; mengurangkan kesakitan dan keradangan, menjadikan otak berfungsi dengan lebih baik, memperbaiki daya ingatan, melawan tekanan, melindungi daripada seranagn jantung dan strok, mengurangkan kesakitan haid dan banyak lagi. Kesan yang terbaik adalah ia mematikan mekanisme penyimpanan lemak dan menghidupkan mekanisme pembakaran lemak. Apabila membeli suplemen Omega-3, semak senarai untuk memastikan ia bebas dari pembawa minyak seperti soya.

Multivitamin

Seperti yang telah kita bincangkan, diet moden cenderung menyebabkan kekurangan vitamin dan mineral tertentu. Dr. Mercola menyatakan, “saya rasa adalah amat penting untuk generasi akan datang; sama ada lelaki atau wanita, mengambil multivitamin berkualiti tinggi”. Walau bagaimanapun, seperti kebanyakan supleman dalam pasaran, mencari yang terbaik adalah amat sukar… terlalu banyak produk dan terlalu banyak syarikat.

Sayuran hijau hebat

Diet pemakanan ramai individu adalah kurang pengambilan sayuran. Minuman sayuran hijau yang hebat memberikan semua mikronutrien yang diperlukan badan – banyak yang membantu mengurangkan lemak sama ada secara langsung atau tidak langsung. Minuman hijau berkualiti tinggi menunjukkan peningkatan status antioksidan dalam badan, meningkatkan pH, mengurangkan hormon tekanan dan banyak lagi.

Bukan semua supleman adalah sama! Ramai individu merasakan bahawa semua suplemen adalah semula jadi. Itu bukanlah hakikatnya. Kebanyakan vitamin dan mineral dalam suplemen diet adalah dihasilkan secara saintifik. Dipercayai bahawa kebanyakan vitamin sintetik terpencil adalah bersifat kimia dan mempunyai struktur yang berbeza berbanding yang terdapat dalam makanan dan mungkin tidak mendapatkan kesan yang sama kepada badan manusia.

Berikut adalah beberapa garis panduan umum untuk membantu memilih suplemen makanan berkualiti tinggi:

Ia perlu menjadi paling hampir dengan bentuk semula jadi (makanan keseluruhan)

Apakah pensijilan atau standard industri untuk kawalan kualiti yang telah dilakukan ke atas produk terbabit? Cari ISO 9001, ISO 17025, dan pensijilan Proses Pembuatan Baik (GMP).

Jadilah pengguna yang bijak dan berpengetahuan. Jika wujud keraguan, berbincang dengan profesional kesihatan yang tidak mempunyai kepentingan dalam sebarang produk atau jenama supleman.

Hello Health Group
 tidak memberikan nasihat, diagnosis atau rawatan perubatan.


Susu Formula Bayi: Apa yang Anda Perlu Tahu?

Bayi yang baharu lahir memerlukan sumber susu yang secukupnya bagi menjamin tumbesaran dan perkembangan mereka. Selain susu badan, susu formula juga merupakan pilihan yang sihat dan selamat untuk bayi anda. Oleh itu, pemilihan sumber susu ini sebenarnya bergantung kepada anda dan bayi anda dalam menentukan sumber mana yang terbaik.

Adakah susu badan lebih berkhasiat berbanding susu formula?

Susu badan dapat membantu bayi anda mendapatkan nutrien yang terbaik dan mencegah infeksi. Susu badan juga boleh ditingkatkan kualitinya melalui pemakanan ibu bagi memastikan bayi anda mendapatkan nutrien yang secukupnya. Tambahan itu, menyusu badan juga dapat merapatkan lagi hubungan antara ibu dengan bayi. Para ibu juga digalakkan untuk memberikan susu badan kepada bayi untuk menyalurkan imuniti yang terdapat dalam badan kepada bayi.

Anda juga boleh boleh menggunakan kedua-dua sumber susu ini secara serentak. Namun begitu, pastikan susu badan anda masih dihasilkan dan dalam kondisi yang baik ketika anda memberikan susu formula kepada bayi. Ini untuk memastikan kualiti dan nutrien dalam susu badan anda masih sihat dan selamat untuk diminum oleh bayi.

Susu formula juga sebenarnya merupakan sumber susu yang baik untuk bayi anda. Susu formula mengandungi pelbagai vitamin dan nutrien yang diperlukan oleh bayi seperti vitamin D. Terdapat beberapa sebab untuk para ibu memilih susu formula ini sebagai sumber susu bayi. Antaranya adalah mengelak kesakitan pada puting ketika menyusukan bayi, faktor kesihatan dan faktor pekerjaan. Selain itu juga, susu formula dapat membantu bayi yang mempunyai masalah refleks untuk menghisap sesuatu. Keadaan ini selalunya ditemui pada bayi pramatang.

Apakah jenis susu formula yang patut digunakan?

Kebanyakan susu formula dihasilkan daripada susu lembu ataupun susu soya. Terdapat beberapa susu formula khas untuk bayi yang mempunyai alahan terhadap susu lembu ataupun susu soya. Selain itu, terdapat juga susu formula khas untuk bayi pramatang atau bayi yang kurang berat badan. Susu formula yang bakal dipilih perlu kaya dengan zat besi untuk mengelakkan berlakunya anemia pada bayi.

Mengapa susu lembu tidak patut diberikan kepada bayi yang belum berumur setahun?

Jangan menyusukan bayi anda dengan susu lembu jika bayi anda masih belum berumur setahun. Ini kerana susu lembu tidak mempunyai nutrien secukupnya untuk bayi yang sedang dalam proses tumbesaran.

Apakah itu susu formula
follow-up
?

Susu formula
follow up
kebiasaannya diberikan kepada bayi berumur 4 hingga 12 bulan yang sudah boleh makan makanan berbentuk pepejal. Susu formula
follow up
ini mengandungi lebih kalsium, zat besi, protein dan kalori berbanding susu formula untuk bayi. Bayi sebenarnya tidak memerlukan apa-apa formula
follow up
. Pakar nutrisi menyarankan ibu bapa perlu memberikan makanan berbentuk pepejal seperti bijirin bayi, buah-buahan dan sayur-sayuran kepada bayi berumur 4 hingga 6 bulan berbanding memberikan mereka susu formula
follow up
ini.

Namun begitu, pemilihan susu formula ini masih bergantung kepada bayi anda. Bayi yang mempunyai alahan terhadap sesuatu makanan boleh diberikan susu formula
follow up
ini. Selain itu juga, susu formula jenis ini juga mampu membantu bayi yang mempunyai masalah tumbesaran yang kurang normal. Oleh itu, berhubunglah dengan doktor anda untuk pilihan yang tepat.

Bagaimanakah cara untuk menggantikan susu badan dengan susu formula?

Anda perlu tunggu sehingga bayi anda berusia 4 minggu terlebih dahulu sebelum memperkenalkan susu formula kepada bayi. Ini kerana bayi anda yang belum cukup 4 minggu masih belum dapat membiasakan diri mereka dengan puting selain puting ibu mereka.

Anda perlu mendapatkan bantuan orang lain untuk menyusukan bayi dengan susu formula kerana bayi anda mungkin menolak susu tersebut. Ini kerana bayi dapat mengenal bau badan dan bau susu anda sekiranya anda ada berdekatan. Akhir sekali, jangan berikan bayi anda lebih daripada satu botol susu formula dalam tempoh 24 jam.

Hello Health Group
 tidak menyediakan nasihat perubatan, diagnosis, atau rawatan.


Cukur Atas Cukur Bawah, Tapi Tahu Tak Cara Mencukur Yang Betul? Kalau Gatal Mesti Salah!

Mencukur merupakan pilihan kebanyakan individu untuk menghilangkan bulu badan. Namun adakah anda tahu cara bercukur dengan betul?

Bulu badan

Bulu badan boleh tumbuh pada mana-mana bahagian, antaranya ketiak dan
bahagian kemaluan
.

Pertumbuhan bulu badan adalah dipengaruhi oleh faktor hormon dan genetik serta penggunaan produk tertentu. Antara hormon yang terlibat adalah hormon androgen.

Hormon androgen merupakan hormon dominan pada lelaki. Walau bagaimanapun wanita juga akan memiliki hormon ini walaupun dalam jumlah yang kecil.

Keadaan inilah yang
mempengaruhi pertumbuhan bulu badan.

Umumnya fungsi rambut atau bulu pada badan adalah untuk mengekalkan suhu dan
kelembapan kulit
. Namun adakalanya individu akan memilih untuk mencukur bagi memberikan keselesaan dan
kebersihan diri
.

Cara cukur salah punca gatal?

Namun, selepas
bercukur bulu badan
 akan wujud pula masalah seperti kegatalan atau
razor burn.
Apakah itu
razor burn?

Ia adalah masalah seperti ruam merah yang cenderung berkembang
menjadi kegatalan
 dan keradangan.

Keadaan ini akan menyebabkan anda berasa seperti
terbakar dan kulit akan menjadi lebih sensitif terhadap sentuhan
.

Situasi ini boleh berlaku pada mana-mana bahagian badan yang dicukur. Sama ada muka, kaki, ketiak mahupun pada
bahagian kemaluan
.

Ia bukanlah 1 keadaan yang perlu dibimbangkan kerana dari masa ke masa, rasa gatal itu akan surut.

Punca kegatalan selepas cukur bulu badan

Terdapat beberapa sebab yang boleh menjadi punca kenapa anda
mengalami kegatalan
 selepas mencukur bulu badan. Berikut adalah beberapa kesilapan yang sering dilakukan:

Mencukur tanpa pelincir seperti krim pencukur

Cara mencukur salah iaitu ke arah bulu tumbuh

Menggunakan pisau cukur yang sudah lama

Pisau cukur yang digunakan tersumbat dengan rambut, sabun atau krim pencukur

Mencukur secara berulang kali

Melakukan proses pencukuran secara tergesa-gesa

Anda harus sedar, pisau cukur yang digunakan untuk mencukur bulu badan harus digantikan selepas 1 tempoh waktu tertentu.

Walaupun anda mungkin melakukan cara mencukur yang betul tetapi pisau cukur yang digunakan sudah berkarat, anda masih berisiko untuk mengalami kegatalan.

Cara bercukur dengan betul

Hakikatnya untuk
mengelakkan sebarang masalah ketika bercukur
, anda juga perlu mengetahui cara bercukur dengan betul. Ini sudah tentu dapat menghindari kecederaan atau kegatalan.

Ada beberapa langkah yang boleh anda cuba bagi mengelakkan berlaku sebarang kejadian yang tidak diingini selepas melakukan cara bercukur dengan betul, antaranya:

Cara bercukur dengan betul – Pemilihan alat pencukur

Terdapat 2
jenis pencukur yang boleh anda pilih
, sama ada pencukur manual yang standard atau elektrik. Bagi pencukur standard, boleh dibahagikan kepada 2 iaitu pencukur pakai buang yang boleh digunakan 5 hingga 7 kali atau
shaver
untuk digunakan berulang kali.

Manakala pencukur elektrik pula adalah pilihan yang menjimatkan kerana boleh digunakan berulang kali dan lebih memberikan keselesaan. Cuma hasilnya mungkin tidak begitu memuaskan seperti pencukur standard.

Penggunaan pencukur standard boleh mencukur bulu badan dengan lebih bersih sehingga ke pangkal bulu badan. Walau bagaimanapun anda perlu berhati-hati, okay?

 Bersihkan kulit

Perkara paling asas sebelum bercukur bulu adalah anda perlu membersihkan kulit terlebih dahulu. Basuh pencukur dengan air dan sabun. Sebaiknya gunakan air panas suam untuk menjadikan kulit lebih tenang dan
liang pori akan terbuka
, sekali gus menjadikan proses bercukur lebih lancar.

Kulit pada bahagian wajah dan bahagian kemaluan adalah lebih sensitif, jadi gunakan sabun yang khusus untuk bahagian tersebut.

Cara bercukur dengan betul – Gel atau krim

Untuk mendapatkan hasil cukuran yang lebih baik, anda disarankan untuk menggunakan krim atau gel. Ia dapat membantu membentuk lapisan pelincir antara kulit dan pencukur serta memudahkan pergerakan ketika mencukur.

Penggunaan krim dan gel juga dapat menandakan bahagian kulit yang sudah dicukur dan mengelakkan pencukuran berulang yang cenderung menyebabkan keradangan dan kerengsaan kulit.

 Arah cukuran

Untuk
bercukur bulu badan pada mana-mana bahagian sekali pun
, perkara penting dalam cara mencukur adalah untuk mengetahui arah cukuran yang betul. Anda perlu bercukur mengikut arah tumbuhnya rambut dan bukan arah berlawanan.

Tujuannya adalah bagi mengelakkan berlakunya
razor burn.
Elakkan daripada memberikan tekanan berlebihan semasa bercukur. Tarik alat pencukur anda secara perlahan-lahan dan elakkan daripada tergesa-gesa.

Cara bercukur dengan betul: Proses membersih

Selepas selesai bercukur, jangan lupa untuk membersihkan alat pencukur. Membiarkan tanpa mencuci boleh menyebabkan pencukur menjadi tersumbat dan berkarat. Sudah tentu anda perlu membersihkan bahagian badan yang telah dicukur dengan air yang bersih.

Jika perlu anda boleh menggunakan krim atau sebarang losyen seperti
aftershave

cream
 untuk
melembutkan dan melindungi kulit anda
.

Penjagaan kebersihan

Mencukur merupakan salah 1 cara penjagaan kebersihan. Tetapi elakkan daripada bercukur secara berlebihan atau berulang kali kerana ia akan meningkatkan risiko mengalami luka atau kerengsaan kulit. Berhati-hati, okay?


Kenali 14 Simptom Fibroid Rahim, Rawat Sebelum Terlambat!

Fibroid, yang turut dikenali sebagai
myoma
adalah tumor jinak bukan barah yang tumbuh di dalam atau sekitar rahim. Jangan dipandang enteng kerana bahaya fibroid rahim boleh menjejaskan kesihatan!

Tidak semua wanita dengan fibroid mengalami gejala. Namun, mereka yang mempunyai simptom sering bergelut dengan kehidupan dari hari ke hari.

Ada yang mengalami kesakitan bahagian abdomen, ada juga yang terpaksa menghadap
pendarahan haid yang berat.

Jika ingin ketahui simptom-simptom fibroid dengan lebih lanjut, ikuti kupasan ini!

Untuk mendapatkan lebih banyak info tentang Fibroid Rahim, sila dapatkannya
di sini.

Kenali fibroid rahim (
myoma
)

Fibroid rahim adalah sejenis pertumbuhan di dalam atau dinding rahim. Mereka terdiri daripada sel-sel otot licin dan tisu penghubung.

Seseorang wanita berisiko mempunyai 1 atau beberapa ketul fibroid di dalam rahim.

Ukuran ia juga boleh bervariasi daripada sekecil benih hingga sebesar limau gedang (atau kadang-kadang lebih besar daripada itu).

Tambah lagi, fibroid lebih kerap terjadi kepada golongan wanita dalam
lingkungan usia 30 tahun hingga menopaus.

Untuk pengetahuan pembaca, ketumbuhan rahim ini biasanya akan mengecut dengan sendiri selepas menopaus.

Sehingga kini, masih tidak jelas mengapa fibroid boleh terbentuk, tetapi kelihatannya ia sering terjadi apabila estrogen berada pada paras lebih tinggi.

Pakar juga mengatakan bahawa fibroid dengan sel kanser (
leiomyosarcoma
) jarang terjadi, ia mungkin hanya berlaku kurang dari 1 dalam 1,000 kes.

Fibroid rahim, ini gejala-gejalanya

Untuk makluman anda,
tanda cyst dan myoma
 seakan sama dan sebilangan besar pesakit fibroid tidak mengalami sebarang gejala.

Namun, sesetengah individu mungkin mempunyai simptom-simptom berikut:

Pendarahan haid yang berat:

Haid yang berlebihan atau berpanjangan
 adalah antara gejala fibroid yang kerap berlaku. Akibatnya, beberapa wanita berisiko mengalami anemia, juga dikenali sebagai jumlah darah rendah. Anemia boleh menyebabkan keletihan, sakit kepala dan rasa pening. Sekiranya pendarahan yang berat mengganggu aktiviti harian anda, segera rujuk doktor untuk membincangkan pilihan rawatan fibroid yang sesuai

Ketidakselesaan pelvis:
 Wanita dengan saiz fibroid yang besar mungkin dapat rasa beban berat atau tekanan di
bahagian bawah perut atau pelvis mereka.
 Kondisi ini selalunya digambarkan sebagai ketidakselesaan yang ‘kabur’ dan bukannya rasa sakit yang tajam menyucuk. Kadangkala, rahim yang membesar menjadikan pesakit alami kesukaran untuk berbaring, membongkok atau bersenam dengan selesa

Sakit pelvis:
 Sama seperti tanda
cyst,
antara simptom yang jarang terjadi adalah
kesakitan bahagian pelvis
 yang akut dan teruk. Perkara ini berlaku apabila fibroid melalui proses yang disebut degenerasi. Biasanya, rasa sakit tertumpu di suatu tempat tertentu dan akan sembuh secara sendiri dalam masa 2 hingga 4 minggu. Menggunakan ubat tahan sakit seperti ibuprofen, dapat mengurangkan rasa sakit itu

Masalah pundi kencing (kerap kencing/kesukaran mengosongkan pundi):
 Gejala pundi kencing yang sering terjadi adalah kerap membuang air kecil. Tidur pesakit boleh terganggu apabila terpaksa bangun beberapa kali pada waktu malam untuk mengosongkan pundi kencingnya. Kadangkala, pesakit tidak dapat membuang air kecil walaupun pundi kencing sudah penuh. Simptom ini disebabkan oleh fibroid yang menekan pundi kencing, mengurangkan keupayaannya untuk menahan atau menyekat aliran keluar air kencing

Sakit belakang:
 Walaupun perkara ini jarang berlaku, fibroid berupaya menekan otot dan saraf bahagian bawah belakang dan menyebabkan rasa sakit. Fibroid yang besar di permukaan belakang rahim lebih cenderung menyebabkan sakit belakang berbanding ketumbuhan kecil di dalam dinding rahim

Ketidakselesaan atau kesakitan saat bersenggama:
 Fibroid juga boleh menjadikan hubungan seksual menyakitkan atau tidak selesa dan perkara ini turut menjadi tanda
cyst
. Kesakitan mungkin berlaku hanya pada posisi atau masa-masa tertentu dalam kitaran haid. Ketidakselesaan semasa persetubuhan adalah masalah besar yang mengganggu kualiti kehidupan seks

Selain gejala-gejala di atas, simptom lain yang boleh dialami pesakit fibroid turut merangkumi:

Keletihan dan berasa lemah

Tempoh haid berlangsung lebih dari seminggu

Alami kesakitan, pendarahan atau keputihan tidak normal sekiranya fibroid dijangkiti

Benjolan di perut, dalam kes yang jarang berlaku

Sembelit

Sakit kaki

Kemandulan

Komplikasi kehamilan

Demikian adalah antara gejala fibroid rahim yang perlu para wanita cakna dan ambil tahu!

Jika diabaikan, bahaya fibroid rahim berisiko memberi kesan yang teruk kepada kesihatan dan kebolehan pesakit untuk menimang cahaya mata.


Penyakit Fong: Perkembangan Kuku Terbantut

Sindrom kuku-patella juga dikenali sebagai penyakit fong, NPS 1, onychoosteodysplasia, sindrom Turner-Kieser, osteo-onychodysplasia dan arthro-onychodysplasia.

Ia adalah keadaan genetik jarang yang menyebabkan masalah kuku, tulang dan buah pinggang. Penyakit fong ini diwarisi secara autosomal. Seperti kebanyakan gen, gen LMX1B wujud berpasangan (dua salinan), dan satu daripadanya diwarisi daripada ibu atau bapa.

Menurut
Genetic and Rare Disease
 (GARD), kira-kira 88 peratus (%) orang yang mempunyai sindrom kuku-patella mempunyai perubahan genetik dalam gen
LMX1B yang diwarisi daripada ibu atau bapa. Dalam beberapa kes, ibu bapa mungkin tidak pernah didiagnosis dengan sindrom ini kerana simptomnya ringan.

Manakala kira-kira 12% orang dengan sindrom kuku-patella, perubahan genetik gen
LMX1B tidak diwarisi daripada ibu bapa. Sebaliknya perubahan genetik yang baru pada seseorang yang dipanggil
de novo
.

Simptom

Hampir semua orang dengan sindrom kuku-patella mempunyai kuku yang idak normal dan kebanyakannya juga mempunyai masalah dengan tempurung lutut (patellae), siku dan pinggul.

Berikut beberapa
simptom dan masalah yang dikaitkan dengan sindrom kuku-patella.

Kuku

Kuku mungkin hilang, tidak berkembang, berubah warna, pecah, bergaris dan berlekuk.

Ibu jari adalah yang paling teruk terjejas dengan setiap kuku menjadi kurang terjejas dari ibu jari ke jari kelingking. Manakala k
uku jari kaki biasanya kurang dipengaruhi oleh keadaan.

Tempurung lutut

Tempurung lutut mungkin hilang, kecil, bentuk tidak sekata dan mudah terkehel, dan boleh terhantuk, terkunci atau mungkin berasa tidak stabil atau menyakitkan.

Lengan dan siku

Sesetengah orang tidak dapat meluruskan tangan mereka sepenuhnya atau menggenggam telapak tangan sambil mengekalkan siku dalam keadaan lurus. Siku juga boleh sudut ke luar, dan beralih.

Pinggul

Pertumbuhan tulang belakang pada tulang pinggul (dilihat pada sinaran X) adalah perkara biasa, tetapi biasanya tidak menimbulkan masalah.

Buah pinggang

Mungkin terdapat protein dalam urin (tanda awal masalah buah pinggang), yang boleh disertai dengan darah di dalam urin. Ini kadang-kadang boleh menjadi penyakit buah pinggang.

Selain itu, orang dengan sindrom kuku-patella juga mungkin mengalami:

Peningkatan tekanan pada mata (glaukoma) pada awal usia

Kebas, sesemut atau rasa terbakar di tnagan dan kaki

Peredaran darah di tangan dan kaki lemah

Sembelit atau sindrom usus iritabel (IBS)

Kesukaran mengangkat berat, terutamanya otot

Dahi dan garis rambut tinggi

Diagnosis

Sindrom kuku-patella didiagnosis berdasarkan tanda-tanda dan simptom yang wujud.
Dalam kebanyakan kes, ujian darah untuk memeriksa gen yang rosak dapat mengesahkan diagnosis. Kira-kira 5% orang yang didiagnosis dengan sindrom kuku-patella, satu kesalahan dalam gen LMX1B tidak dapat dijumpai.

Rawatan

Selepas diagnosis sindrom kuku-patella, seseorang boleh disyorkan menjalani pemeriksaan untuk masalah kesihatan yang lebih biasa pada orang sindrom. Ini termasuk pemeriksaan tekanan darah biasa, ujian urin untuk melihat perkembangan masalah buah pinggang, dan pemeriksaan oleh doktor mata mata (pakar mata) untuk memeriksa tanda-tanda glaukoma.

Tanda-tanda sindrom kuku-patella yang memberi kesan kepada lutut dan siku (masalah ortopedik) boleh dirawat dengan terapi fizikal, pendakap, splint, atau pembedahan. Sebelum seseorang dengan sindrom kuku-patella menjalani pembedahan untuk masalah ortopedik, MRI disyorkan untuk memastikan doktor memahami anatomi unik bahagian sendi atau badan.

Selain itu, jika anda mempunyai sindrom kuku-patella, terdapat kemungkinan 1 dalam 2 (50%) bahawa bayi akan dilahirkan dengan keadaan ini. Jika anda merancang untuk mempunyai bayi, berbincanglah dengan doktor anda dan rujukan daripada kaunselor genetik.

Hello Health Group
 tidak menyediakan nasihat perubatan, rawatan atau diagnosis.


Ingin Jadi Ibu yang Baik? Ini Ciri-cirinya

Adakah anda seorang ibu yang baik buat anak-anak anda? Ini adalah soalan yang sukar dijawab. Bagi membantu anda menjadi ibu mithali, di bawah ini adalah senarai ciri-ciri yang perlu ada pada setiap ibu yang baik:

Sentiasa sedia untuk mendengar

Menjadi pendengar yang baik adalah kunci untuk membantu anda rapat dengan anak anda. Si kecil akan rasa kasih sayang anda apabila mereka melihat anda memberikan 100% perhatian kepada pendapat, perasaan, buah fikiran, aktiviti harian mereka, dan lain-lain. Bahkan lebih baik lagi jika anda memasukkan masa perkongsian ke dalam rutin keluarga anda.

Berpegang pada kata-kata anda

Penting untuk setiap ibu bapa konsisten dengan anak mereka kerana ini akan memberikan mereka kefahaman bahawa anda memaksudkan apa yang anda cakap, dan anda seorang yang boleh dipercayai. Ini boleh membantu meningkatkan rasa selamat mereka dan juga merapatkan hubungan antara anda dan anak.

Jangan berkompromi

Jika anda menetapkan sesuatu peraturan baru, terangkan dengan jelas kepada anak anda mengenai akibat atau hukuman yang mereka akan terima jika melanggar peraturan. Akan tetapi, perkara yang lebih penting ialah anda sendiri jangan pernah melanggar peraturan yang anda buat. Anak anda perlu tahu yang anda akan mengikut apa yang anda perkatakan.

Bersabar

Bersabar semasa mengajar anak sesuatu perkara baru. Ini kerana anak anda masih terlalu muda untuk menguasai sesuatu kemahiran tertentu dengan cepat. Daripada anda menjerit atau memarahi mereka, adalah lebih baik jika anda menarik nafas panjang, kemudian bertenang dan memikirkan betapa anda menyayangi anak anda itu.

Berseronoklah

Jangan serius sepanjang masa kerana ini akan menjadikan anda berdua lebih tertekan. Anda perlu bergurau-senda dan ketawa lebih kerap bersama anak anda. Cubalah untuk melakukan sesuatu perkara yang menyeronokkan (atau perkara yang gila-gila) bersama anak anda. Dengan cara ini, anda bukan hanya boleh menguatkan ikatan kekeluargaan, bahkan juga mengajar anak anda nilai bergelak-ketawa.

Tunjukkan tauladan yang baik

Anda sentiasa menjadi seseorang yang paling rapat dan “role model” untuk anak anda. Jadi, jika anda ingin lihat anak anda melakukan sesuatu perkara, anda perlu melakukannya dahulu supaya si kecil boleh melihat dan belajar.

Jangan cuba untuk menjadi sempurna

Ibu yang sempurna tidak wujud. Tidak mengapa jika anda membuat kesilapan sekali-sekala. Apa yang penting adalah anda boleh mengenali kesilapan dan bersedia untuk memohon maaf.

Sentiasa ada

Luangkan masa dengan anak anda, seperti melakukan aktiviti harian tertentu dan meraikan peristiwa penting dalam hidup mereka. Ini dapat membuatkan mereka rasa disayangi dan dijaga, kerana inilah yang semua kanak-kanak perlukan.

Nyatakan sayang anda

Anda boleh menunjukkan kasih sayang anda kepada anak melalui kata-kata ataupun bukan lisan. Kasih sayang boleh datang dalam bentuk pelukan, ciuman, atau ungkapan “Ibu sayang kakak”, memegang tangan, menyanyi bersama dan dengan cara anda menerima mereka seadanya. Jangan risau jika ini adalah pengalaman pertama anda bergelar ibu. Lihatlah senyuman manis anak anda dan percaya anda boleh memberikan yang terbaik untuknya.

Hello Health Group
 tidak menyediakan nasihat perubatan, diagnosis, atau rawatan.


Kemaluan Berbau Hanyir, Walaupun Sebelum Haid? Ini Mungkin Puncanya Anda WAJIB Tahu

Jika pasangan anda mempunyai kemaluan berbau hanyir,

itu bermakna mereka telah dijangkiti bakteria
. Ikuti artikel ini untuk mengetahui dengan lebih lanjut.

Untuk mendapatkan lebih banyak info tentang Kesihatan Wanita, sila dapatkannya
di sini.

Vaginosis bakterialis dan populasi mikrobiota sebabkan kemaluan berbau hanyir

Dalam mengekalkan persekitaran mikro yang sihat, vagina dipenuhi oleh mikrobiota khususnya bakteria daripada spesis
Lactobacillus
.

Populasi bakteria ini bertanggungjawab untuk mengeluarkan asid laktik bagi mengekalkan persekitaran mikro yang baik menerusi pengekalan pH berasid.

Namun, jika bakteria daripada spesis
Gardnerella
 dan spesis bakteria
anaerobic
(bakteria yang tidak
memerlukan oksigen
 untuk hidup) yang lain berjaya mewujudkan koloni pada permukaan vagina, ia akan mengganggu keseimbangan komposisi kimia.

Perkara ini seterusnya boleh menyebabkan berlakunya

masalah jangkitan yang dipanggil sebagai vaginosis bakterialis (BV).

BV adalah satu penyakit yang kerap berlaku kepada wanita. Menurut pakar, 1 daripada 3 wanita akan menghadapi masalah berkaitan dengan BV.

Rawatan menggunakan antibiotik boleh menyebabkan penyakit ini bertambah teruk.

Ini kerana, selain daripada membunuh bakteria yang berkait rapat dengan masalah BV,

antibiotik
 juga bertindak ke atas perkembangan populasi mikrobiota pada permukaan vagina.

Perkara ini akan memudahkan populasi bakteria jahat untuk bertindak dan mewujudkan koloni bakteria perintang antibiotik (
antibiotic resistant
).

BV adalah merupakan satu penyakit yang serius. Ia boleh menyebabkan pesakit menghadapi masalah berkaitan dengan perhubungan sosial dan dapat memberikan kesan negatif terhadap keyakinan diri.

Bayangkan anda mengeluarkan
 lendiran
keputihan
 berbau hanyir
 (seperti bau ikan) daripada vagina anda sebelum melakukan hubungan seks.

Mereka yang mempunyai masalah ini kebiasaannya tidak menunjukkan sebarang simptom maka buat sesetengah individu, masalah BV ini sukar untuk dikesan lebih awal.

Gunakan cecair vagina wanita lain bantu atasi kemaluan berbau hanyir?

Penggunaan cecair vagina wanita yang sihat bukanlah

kaedah yang sering diguna pakai dalam merawat penyakit BV
 tetapi ia merupakan kaedah yang telah terbukti berkesan melalui kajian oleh Pusat Perubatan Universiti Hadassah-Hebrew baru-baru ini.

Walau bagaimanapun, saya ingin tekankan di sini bahawa kajian ini perlu diuji dengan menggunakan jumlah sampel (subjek kajian) yang lebih besar bagi memastikan keberkesanan kaedah rawatan buat majoriti populasi wanita yang menghidap BV.

Kajian ini melibatkan 5
orang wanita
 yang berusia di antara 27 ke 47 tahun. BV telah memberikan impak negatif terhadap kehidupan mereka dalam aspek
hubungan sosial
 dan tahap keyakinan diri maka penting bagi mereka untuk mendapatkan rawatan definitif.

3 orang wanita

penderma
cecair vagina
 yang tidak pernah mengalami masalah kemaluan berbau hanyir dalam tempoh 5 tahun sebelum kajian ini bermula juga telah direkrut.

Cecair vagina penderma kemudiannya diletakkan di atas permukaan serviks pesakit tersebut melalui prosedur yang mengambil masa kurang daripada satu jam.

Mereka perlu menghadiri temu janji bersama dengan pengkaji setiap minggu.

Jadi bagaimanakah caranya pengkaji menentukan sama ada kaedah rawatan ini berjaya atau tidak? Berikut merupakan kriteria bagi rawatan yang berjaya:

Populasi mikroorganisma majoriti adalah mikrobiota
Lactobacillus

Simptom BV hilang
selepas rawatan

Sistem pemarkahan Amsel yang rendah. Terdapat 4 kriteria dalam menentukan nilai pemarkahan Amsel iaitu pengeluaran cecair kelabu, nilai pH vagina melebihi 4.5, bau hanyir selepas penambahan bahan kimia
hydroxide
dan wujudnya
clue cell
apabila tisu vagina diperiksa di bawah mikroskop. Jika 3 daripada 4 kriteria
adalah positif,
 maka pesakit mempunyai jangkitan BV

Dalam kalangan 5 wanita tersebut, 4 berjaya mencapai kesembuhan total dalam tempoh jangka masa panjang manakala 1 wanita lagi hanya mencapai separa kesembuhan.

Setakat ini, tiada kesan sampingan akibat daripada rawatan tersebut.

Baca juga:

Konklusi

Walaupun ia bukan merupakan rawatan yang biasa diberikan buat pesakit yang alami masalah kemaluan berbau hanyir, kaedah ini dapat merawat mereka yang tidak mencapai
kesembuhan melalui rawatan antibiotik.

Kajian ini akan diteruskan oleh Universiti John Hopkins bagi menguji tahap keberkesanan rawatan terhadap jumlah subjek yang lebih besar.


Maut Menanti! Ini Risiko Sebenar DARAH BEKU Dalam Kalangan Pesakit Kanser!

Tahukah anda, pesakit kanser paru-paru berisiko untuk mengalami trombosis vena dalam atau embolisme paru paru disebabkan penyakit yang mereka hadapi?

Apa yang menyedihkan, ramai pesakit kanser tidak tahu betapa lazimnya kondisi yang boleh membawa maut ini.

Hampir 5 hingga 25% pesakit kanser
boleh mengalami darah beku
 disebabkan penyakit atau rawatan kanser.

Namun, bukan semua kes embolisme paru paru dan trombosis vena dalam akan menimbulkan sebarang masalah.

Isu pembentukan darah beku dalam
kalangan pesakit kanser paru-paru
 merupakan sesuatu yang lazim, menakutkan dan juga boleh membawa maut.

Ramai yang terpaksa dimasukkan ke hospital dan ada juga yang meninggal dunia. Lebih merisaukan lagi, ia sukar untuk dikesan oleh pesakit dan juga doktor.

Apakah maksud embolisme paru paru dan trombosis vena dalam?

Trombosis vena dalam merupakan sejenis darah beku yang terbentuk pada saluran vena,
selalunya pada kawasan kaki.

Jika darah beku ini tercabut, ia boleh bergerak melalui salur darah ke kawasan paru-paru dan menyebabkan arteri tersumbat. Kondisi ini dikenali sebagai embolisme paru paru.

Embolisme pulmonari dan trombosis vena dalam boleh terbentuk disebabkan kesan sampingan kanser paru-paru dan juga
ubat-ubatan yang diambil sebagai rawatan.

Oleh sebab itu, penting untuk anda mengetahui tanda-tanda darah beku dan dapatkan rawatan secepat mungkin.

Menurut Dr. Gary Lyman dari
Fred Hutchinson Cancer Research Center
, pesakit kanser paru-paru mungkin tidak akan mendapat darah beku. Namun, jika ia berlaku, ia boleh membawa maut.

Tidak kiralah apa tahap kanser yang pesakit alami, masalah darah beku boleh menyebabkan komplikasi dan juga kematian. Malah, jika darah beku didapati menuju ke kawasan otak,
pesakit berisiko besar untuk mengalami strok!

Tanda embolisme paru paru dalam kalangan pesakit kanser

Pesakit yang menghidap kanser paru-paru, usus besar, pankreas, perut, ovari dan juga rahim mempunyai risiko yang lebih tinggi untuk mengalami darah beku.

Selain itu, risikonya juga meningkat jika kanser tersebut telah merebak ke nodus limfa pada bahagian badan yang lain.

Trombosis vena dalam mungkin akan menyebabkan simptom seperti:

Bengkak.

Rasa sakit.

Kulit rasa panas.

Bahagian yang bengkak rasa sakit atau kejang.

Kulit yang berwarna merah.

Tanda dan simptom embolisme pulmonari pula adalah:

Sesak nafas.

Sakit dada ketika menarik nafas.

Kadar denyutan jantung meningkat.

Selain itu, embolisme paru paru juga boleh
menyebabkan simptom yang kurang lazim
 seperti batuk, rasa gelisah, rasa hendak pitam dan juga berpeluh-peluh.

Pesakit yang mengalami simptom ini perlulah berhubung dengan doktor secepat mungkin. Trombosis vena dalam perlu dirawat dengan segera kerana ia boleh menyebabkan embolisme pulmonari.

Mengapakah pesakit kanser lebih berisiko mendapat darah beku?

Menurut laman sesawang
Cancer Research UK
, pesakit kanser selalunya mempunyai darah yang melekit.

Ini kerana sel kanser menghasilkan sejenis bahan kimia yang membuatkan badan merembeskan lebih banyak faktor pembeku (
clotting factors
).

Faktor pembeku ialah sejenis protein yang dihasilkan secara semula jadi oleh badan. Apabila kita terluka, faktor inilah yang akan bergabung dengan platelet untuk menghentikan pendarahan.

Rawatan kanser seperti kemoterapi
 juga boleh menyebabkan sel badan melepaskan lebih banyak faktor pembeku ke dalam darah.

Sebagai contoh, ubat hormon tamoxifen boleh meningkatkan risiko darah beku. Walau bagaimanapun, doktor mengetahui bahawa kebaikan yang dibawa oleh ubat ini lebih banyak berbanding risikonya.

Walaupun begitu, pesakit perlulah sedar mengenai risiko darah beku dan kekal berjaga-jaga sekiranya menerima ubat ini.

Selain itu, pesakit kanser juga akan rasa amat penat dan tidak mampu untuk bergerak seaktif dulu. Akibatnya, pengaliran darah akan terbatas dan ini akan meningkatkan risiko pesakit untuk mengalami darah beku di kawasan kaki.

Risiko embolisme paru paru dan trombosis vena dalam boleh dikurangkan jika
pesakit bergerak dan melakukan senaman ringan yang merangsang kawasan kaki.

Menurut pesakit kanser paru-paru, Don Stranathan, jangan sesekali mengurut bahagian kaki jika ia bengkak. Ini mungkin akan menyebabkan masalah darah beku menjadi semakin teruk.

Sebaliknya, pastikan anda berjumpa doktor secepat mungkin. Doktor boleh menjalankan ujian Doppler dan juga ujian darah untuk mengesan sebarang darah beku.

Selain itu, ambil ubat-ubatan seperti yang diarahkan oleh doktor. Ubat ini boleh melarutkan darah beku tersebut namun ia mungkin memakan masa.

Kesimpulan

Embolisme paru paru dan trombosis vena dalam merupakan pembunuh senyap buat pesakit kanser paru-paru.

Pembentukan darah beku merupakan salah satu cabaran bagi pesakit kanser.
Walaupun ia amat berbahaya, darah beku boleh dirawat. Malah, rawatannya juga tidak akan mengganggu rawatan kanser yang pesakit jalani.

Untuk mengelakkan masalah ini, pastikan anda bergerak dengan kerap, lakukan senaman kaki yang mudah, minum banyak air dan peka mengenai simptom anda.

Jika anda mengalami simptom darah beku, telefon nombor kecemasan dan berjumpa doktor secepat mungkin.


Proses Beranak